Crnogorski reprezentativac kaže da mu nije bilo lako da ode od crno-belih\nStavljanjem zvaničnog potpisa na ugovor sa poljskim Zaglebjem iz Lubina, Aleksandar Šćekić više nije igrač Partizana. U crno-beli tim je došao 2018. godine, tokom mandata Zorana Bate Mirkovića koji je Šćekićeve dobre partije primetio u reprezentaciji Crne Gore.\nŠćekićev odlazak iz Partizana, posle tri i po godine i pozdravljanje sa igračima i stručnim štabom, u petak 21. januara, bio je izuzetno emotivan.\n- Proveo sam prelepe tri i po godine u klubu i sigurno će to biti najlepši deo moje fudbalske karijere, koji ću pamtititi celi život. Nije mi bilo nimalo lako da presečem i napustim Partizan, jer kad kažemo da se ovde osećamo kao kod kuće, to je doslovno tako. Stekao sam prijatelje za celi zivot, sa kojima sam se družio tokom dana i na terenu i van njega. Sve najlepše sam doživeo ovde, uz naravno i momente koji nisu uvek bili laki, jer dres Partizana je težak, ali i najlepši! Ljudi iz Zaglebja su me baš želeli, toliko su bili uporni da sam na kraju prelomio da odem. Jednostavno, jednom morate da presečete i nastavite dalje - kaže Šćekić.\nŠćekić i crno-beli\nPraveći retrospektivu perioda provedenog u Partizanu, Šekić kaže:\n- Sigurno mi je najteže bilo na početku, kada sam tek stigao, ali zahvaljujući momcima i ljudima u klubu, brzo sam se adaptirao. Najlepše je bilo osvajanje Kupa, plasman u Ligu Evrope i Ligu konferencije. Izdvojio bih i večiti derbi kada samo dobili 2:0 i utakmicu protiv Malatije.Toliko je uspomena!\nCrno-beli su danas otputovali na drugi deo priprema u Tursku, a samo par hotela dalje, u Beleku, biće i Šćekić sa novim klubom!\n- Da, biću na pripremama u Turskoj, a potom i brzo počinje prvenstvo, tako da ću sigurno prošetati i do vas dok ste tamo. Verujem da možemo da prođemo još dalje u Ligi konferencije, u duelu sa Spartom iz Praga, dok su moje najveće želje da Partizan osvoji duplu krunu i da meni bude sve kako treba u novom klubu! Za sve druge se navija, Partizan se voli!\nAleksandar Šćekić FK Partizan fudbalski transferi Zaglebje


Nevjerovatni pejzaži napravljeni od konca\nRuska umjetnica Vera Šimunia zaista je savladala umjetničko slikarstvo. Umjesto da koristi boje za kreiranje majstorskih pejzaža, Vera koristi svoje vještine veza i predstavlja složene scene koje izgledaju impresivno.\nČuveni Farneze plavi dijamant, koji je pripadao evropskim kraljevskim porodicama 300 godina, biće po prvi put na javnoj prodaji 15. maja u Ženevi, saopštila je aukcijska kuća Sotbi, a kako se navodi, njegova će cijena dostići između 3,7 i 5,3 miliona dolara, prenosi Rojters.\nTokom istorije brojne žene su na neprocjenjiv način dale svoj doprinos svijetu usprkos tome što su bile suočene sa polnom diskriminacijom. Čovječanstvu su doprinijele izumima bez kojih danas ne možemo zamisliti život i za koje možda ni niste znali da su “proizvodi” ženskog uma.\n"Najluđa" pijaca na svijetu nalazi se pored PRUGE: Voz ovdje prolazi OSAM PUTA dnevno!\nUbila 500 leptira zbog izrade umjetničkih djela\nKada kora banane postane slikarsko platno\nŠta je čuvarkuća i šta radimo sa onom od prošle godine\nNAUČNICI OTKRILI: Najpametniji LJUDI se rađaju u OVOM MJESECU


Dodjela evropskih filmskih nagrada pred 1.500 gostiju - Klix.ba\n2.10.2008. u 13:36\nKada 1.500 gostiju zauzme svoja mjesta na ceremoniji dodjele evropskih filmskih nagrada za 2008. u Forumu u Kopenhagenu 6. decembra, njihov domaćin će biti popularni danski novinar, doajen i televizijski voditelj Mikael Bertelsen.\nNa pozornici, uz njega će biti Big band Danskog radija, najpopularniji danski jazz orkestar, saopćeno je u četvrtak iz Evropske filmske akademije.\nMređu uvaženim filmskim gostima, publika i gledaci mogu vidjeti Judi Dench, ovogodišnju dobitnicu nagrade za životno djelo, i autore iz danskog projekta "Dogma", Sørena Kragh-Jacobsena, Kristiana Levringa, Larsa von Triera i Thomasa Vinterberga, koji će primiti nagradu "Evropska dostignuća u svjetskoj kinematografiji 2008", navodi se u saopćenju.\nMeđu ostalim uglednim gostima su danski princ Frederik i princeza Mary, danski premijer Anders Fogh Rasmussen, evropska povjerenica za kulturu Viviane Reding i danski ministar pravde Brian Mikkelsen.\nU produkciji EFA Productions gGmbH u saradnji s DR i ZDF/ARTE, ceremonija će biti uživo prenošena na DR2 i bit će emitovana u više od 40 zemalja, što je čini jednim od najvećih televizijskih događaja emitiranih iz Danske.\nEvropske filmske nagrade za 2008. predstavit će Evropska filmska akademija i EFA Productions gGmbH u saradnji s EFA08 ApS i Copenhagen Film Festivalom uz podršku grada Copenhagena, grada Frederiksberga, prijestonice regija Danske, danskog ministarstva kulture, Danskog filmskog instituta, Wonderful Copenhagen, Nordijskog filmskog fonda i danske filmske industrije, saopćeno je iz Evropske filmske akademije.


Zabrana skoro svih seroloških testiranja na virus korona - Glas Srpske\nZabrana skoro svih seroloških testiranja na virus korona\nSrna 07.08.2020 21:45\nSARAJEVO - Krizni štab Ministarstva zdravstva Bosansko-podrinjskog kantona Goražde zabranio je serološka testiranja na virus korona u javnim i privatnim zdravstvenim ustanovama na području ovog kantona, osim u slučaju medicinskih indikacija koje je konstatovao nadležni ljekar.\nKantonalni ministar zdravstva Eniz Halilović pojasnio je da je ova mjera uvedena jer je epidemiološka situacija na području BPK Goražde alarmantna i mnogo teža u odnosu na ostatak Federacije BiH, a zbog nedostatka reagenasa.\nZbog pogoršane epidemiološke situacije izazvane virusom korona, Krizni štab Ministarstva zdravstva donio je niz naredbi i preporuka s ciljem stavljanja trenutnog stanja pod kontrolu.\n“U zatvorenom prostoru dozvoljeno je okupljanje do 20 lica, a na otvorenom do 50, za razliku od drugih kantona u FBiH, gdje je dozvoljeno okupljanje 50 lica u zatvorenom i 150 na otvorenom. Sva okupljanja unutar tih ograničenja moraju se odvijati u prostoru koji omogućava obaveznu fizičku distancu od najmanje dva metra između osoba, osim članova kućnog domaćinstva”, istakao je Halilović.\nNaređeno je obavezno nošenje zaštitnih maski u zatvorenom i na otvorenom prostoru, uz obavezno održavanje fizičke distance, te zabranjeno usluživanje nargila u svim objektima na području Kantona.\nHalilović je naveo da su za sprovođenje mjera na skupovima odgovorni organizatori okupljanja.\n“S obzirom da je starački dom u Goraždu trenutno žarište pandemije, Krizni štab će preduzeti dodatne mjere”, istakao je Halilović, te dodao da bi izolatorijum u Đačkom domu trebao da bude stavljen u funkciju za dvije sedmice.\nKrizni štab dozvolio je održavanje sportskih takmičenja, ali bez prisustva publike, uz obavezno pridržavanje higijensko-epidemioloških mjera, kao i održavanje trenažnih procesa sportista svih sportskih klubova, prenose federalni mediji.\n“Pojačan je nadzor ugostiteljskih objekata, tržnih centara i frizerskih salona, a kantonalni inspektori i policija su krajnje ozbiljni u namjeri da provedu naložene mjere za suzbijanje širenja virusa korona na području Kantona. Kršenja naredbi i preporuka će biti oštro sankcionisana”, napominju iz Kriznog štaba.\nIz Kriznog štaba pozvali su građane da, ukoliko primijete da neka osoba koja je pod zdravstvenim nadzorom ne poštuje mjere kućne izolacije, slučaj prijave nadležnim institucijama, koji će dalje preduzeti zakonom predviđene mjere.


Slaviša Kokeza i Aleksander Čeferin\nČeferin je istakao na Kongresu u Helsinkiju da će svih 55 članica UEFA, među njima i FSS, dobiti po milion evra na osnovu "uplate solidarnosti". UEFA je u prošloj sezoni odlično poslovala, ostvarila je profit od 102 miliona evra, pa može da pomogne svojim članicama.\n- Odlični finansijski rezultati su nam omogućili "uplatu solidarnosti". UEFA treba da pomaže svojim članicama i razvoj fudbala, a ne da ukumulira bogatstvo - rekao je Čeferin.\nPrvi čovek evropskog fudbala je istakao da UEFA neće dozvoliti zatvorenu Ligu šampiona i da se "manipuliše manjim ligama".\n- To nije u skladu sa našim vrednostima i idealima - poručio je Aleksander Čeferin.


БРИТАНЦИ ИЗМИШЉАЈУ МИТОВЕ О РУСКОЈ И КИНЕСКОЈ ПРЕТЊИ, а разлог за то је…\nBRITANCI IZMIŠLJAJU MITOVE O RUSKOJ I KINESKOJ PRETNJI, a razlog za to je…\nBritanci su stvorili mit o „ruskoj i kineskoj“ pretnji, iza kojeg se kriju kako bi povećavali svoj nuklearni arsenal, ocenjuju ruski eksperti nakon najave britanske vlade da će broj nuklearnih bojevih glava povećati za više od 40 odsto.\nU izveštaju britanske vlade navodi se da će London povećati nuklearni arsenal sa 180 na 260 bojevih glava, iako se Britanija kao potpisnica Sporazuma o neširenju nuklearnog naoružanja obavezala da postepeno smanjenje tog oružja. Ministar spoljnih poslova Dominik Rab je branio ovu odluku kao „politiku konačnog osiguranja“ od pretnji neprijateljskih država.\nBritanci povećavaju nuklearni arsenal uz pomoć SAD\nSama Velika Britanija, prema rečima vojnog eksperta Konstantina Sivkova, u ovom trenutku nema mogućnosti za proizvodnju nuklearnog oružja i koristi rakete koje joj isporučuju Sjedinjene Države. Sivkov dodaje da se glavni nuklearni potencijal Velike Britanije nalazi na nuklearnim podmornicama tipa „Rezolušn“ (Resolution class), od kojih svaka nosi 16 raketa američke proizvodnje „Trajdent 2“.\n„Ove rakete se razlikuju od onih koje se koriste na američkim podmornicama, jer imaju manje bojevih glava. A Velika Britanija trenutno ima 180 nuklearne bojeve glave na takvim raketama. Odnosno, ako Britanci povećaju broj nuklearnih bojevih glava za otprilike 100 komada, to znači da još jedna ili dve atomske podmornice treba da budu puštene u rad. Ili će možda Amerikanci Britancima dati iste rakete, ali sa više bojevih glava. Tada će oni moći da povećaju svoj nuklearni potencijal bez uvođenja novih atomskih podmornica. S obzirom na ekonomsku situaciju u Velikoj Britaniji, druga opcija je realnija“, rekao je Sivkov.\nEkspert pojašnjava da razlog zbog kog Britanci sve ovo rade upravo sada je jednostavan — svet ide ka ozbiljnoj reorganizaciji i svi to odlično razumeju. Po njegovom mišljenju, zapadna civilizacija gubi svoju poziciju svetskog lidera, a zemlje Jugoistočne Azije, poput Kine i Indije, dolaze do izražaja kada je reč o ekonomiji. Takođe, Rusija, koja je ranije doživljavana kao zemlja koja je izgubila Hladni rat i koja je prestala da bude ozbiljan igrač na svetskoj areni, poslednjih decenija je demonstrirala povratak statusa geopolitičkog centra moći.\n„U ovim uslovima, s obzirom na globalnu ekonomsku krizu, ovo stanje stvari predstavlja ozbiljnu pretnju za blagostanje zapadnih zemalja. Stoga oni započinju trku u nuklearnom naoružanju, pokušavajući na taj način da nadoknade svoje neuspehe u ekonomiji, koji su povezani za pandemijom kovida-19 i neefikasnošću čitavog ekonomskog sistema Zapada“, naveo je vojni ekspert.\nNuklearno oružje garancija bezbednosti\nVojni stručnjak Viktor Litovkin kaže da Britanci ne teže povećanju ili smanjenju količine nuklearnog oružja, već ka tome da od Britanije naprave jednu od najmoćnijih država na svetu. A po njegovom mišljenju, bez nuklearnog oružja nijedna država danas ne može biti najjača.\n„Na primer, Brazil je jaka zemlja sa razvijenom industrijom, ali nema nuklearnog oružja. To je zemlja Trećeg sveta. I mnoge druge države koje bi mogle biti među vodećim na planeti, trpe poraze bez nuklearnog oružja. Odnosno, ako imate nuklearno oružje, niko vas ne napada. A ako nemate, onda ćete se pretvoriti u Irak, Libiju ili Siriju. Generalno, važno je da moćnike koji predstavljaju NATO ili Sjedinjene Države ne može zaustaviti ništa osim nuklearnog oružja“, naglasio je Litovkin.\nLitovkin navodi kao primer i Severnu Koreju koja ima nuklearno oružje i podseća da je Donald Tramp prebacio tri grupe nosača aviona do teritorijalnih voda Severne Koreje, ali se nije usudio da je napadne. On ocenjuje da se bivši američki predsednik bojao jer bi Severna Koreja mogla da iskoristi nuklearno oružje i napadne Južnu Koreju gde se nalaze američke trupe. To bi bili ozbiljni gubici za Sjedinjene Države, a Donald Tramp bi otišao sa funkcije predsednika pre vremena.\n„Dakle, bez obzira na Sporazum o neširenju nuklearnog oružja, ono je garancija bezbednosti i suvereniteta bilo koje države. Stoga Velika Britanija obnavlja svoj nuklearni arsenal, a da li će ona imati 120 ili 160 nuklearnih bojevih glava nije od velike važnosti, u poređenju sa Rusijom koja ima oko 4300, SAD-om koji ima oko 3800 i Kinom — oko 320“, naveo je on.\nEkspert zaključuje da ni Kina, ni Rusija nikada nisu napale Veliku Britaniju i neće je napasti i da generalno, osim NATO-a čija je članica Velika Britanija, niko nije pokrenuo nijedan agresivan rat u proteklih trideset godina.


MINGUS ALUMINIJUMSKI LUSTERI - Lux Life luksuzni portal: Moda, Stil, Trendovi, Kolekcije 2014...\nKreirao ih je dizajner iz Kopenhagena, Cecile Manz, za danski brend Lightyears, Mingus aluminijumski abažuri predstavljaju dizajn u novom svetlu…\nNjihova jednostavna i glatka figura kreira osećaj stila u bilo kojoj prostoriji koju oni dekorišu. Imaju blago zaobljene ivice, koje predstavljaju minimalistički dizajn, i zaista su jednostavne i po pitanju dizajna i tehnologoije.\nKoriste sijalice sa ekonomičnom potrošnjom, dostupne su u dve veličine i sa šest nijansi svetlih mat boja. Mogu visiti sa sivog ili belog tekstilnog kabla, one predstavljaju moderni dizajn pod imenom koje džez entuzijasti sigurno prepoznaju – nazvane po poznatom američkom džez muzičaru i kompozitoru Čarlsu Mingusu. One su savršen dodatak modernism domovima, gde njihov elegantni oblik može biti dovoljno cenjen.\nPROČITAJTE SLEDEĆI TEKST: KING EDISON LUKSUZNA LAMPA


13. May 2021. / 14:55\n''KUĆA ZDRAVLJA'' BIJELJINA – I dalje dostupni korisnicima usluga u oblasti ginekologije\nLjekari “Kuće zdravlja” Bijeljina dr Darko Marković, specijalista ginekologije i akušerstva i dr Stojanka Nikolić, specijalista ginekologije i akušerstva, kao i sve usluge “Kuće zdravlja” u ovoj oblasti ostaju i dalje dostupni građanima, iako ova zdravstvena ustanova od 1. januara 2020. godine neće imati ugovor sa Fondom zdravstvenog osiguranja RS.\nIz “Kuće zdravlja” uputili su Pismo povjerenja, u kojem navode da su izuzetno zahvalni svima koji su u proteklim godinama ukazali povjerenje ovoj ustanovi, uvjereni da je to najsigurniji temelj trajnih veza.\nDarko Marković, Stojanka Nikolić\n“U želji da takvu vezu, zasnovanu na povjerenju, međusobnom razumijevanju i posvećenosti, gradimo i u narednim godinama, obavještavamo Vas da naše usluge možete koristiti i dalje, po veoma povoljnim uslovima, iako Zdravstvena ustanova Specijalistički centar “Kuća zdravlja” od 1. januara 2020. godine neće imati ugovor sa Fondom zdravstvenog osiguranja Republike Srpske za oblast ginekologije - tj. neće postojati mogućnost ostvarivanja prava na ginekološku zdravstvenu zaštitu uz ovjerenu knjižicu”, navode iz “Kuće zdravlja”.\nIz “Kuće zdravlja” pozivaju sve korisnike svojih usluga da do 31. decembra izaberu svog ginekologa u ustanovama koje će imati ugovor sa FZO RS i da ostanu vjerni svojoj “Kući zdravlja”, koja, kako navode, obezbjeđuje zdravstvenu zaštitu po najvišim standardima, vrhunske stručnjake i posjeduje najsavremeniju opremu.\nDešavanja u Bijeljinj


Crnogorac priznao krivicu za šverc 20 tona kokaina - BIGportal.ba\nCrnogorac priznao krivicu za šverc 20 tona kokaina\nDržavljanin Crne Gore Vladimir Penda priznao je krivicu pred sudijom okružnog suda SAD pod optužbom za zaveru da je posedovao pet kilograma kokaina sa namerom da ih distribuira.\nOva informacija objavljena je na sajtu Ministarstva pravde SAD, pišu podgoričke Vijesti.\nKako se navodi, Kotoranin se suočava sa kaznom doživotnog zatvora.\nTužilac SAD Vilijam M. MekSvain objavio je da je Penda priznao krivicu pred sudijom Okružnog suda Harvijem Bartlom po optužnici za zaveru za posedovanje sa namerom distribuiranja najmanje pet kilograma ili više kokaina na brodu pod jurisdikcijom SAD.\nU 2019. godini, Penda, član posade koji je radio na brodu MSC Gajan kao četvrti brodski inženjer, urotio se sa drugima da se uključe u krijumčarenje kokaina, navodi se na sajtu Ministarstva pravde.\nU više navrata tokom putovanja MSC Gajan na moru, članovi posade, uključujući Penda, pomagali su da se ukrca kokain na brod iz glisera. Savezne, državne i lokalne agencije za sprovođenje zakona ukrcale su se na MSC Gajan 17. juna 2019. kada je stigao u terminal u Filadelfiji i zaplenile oko 20 tona kokaina na brodu, čija je ulična vrednost veća od milijardu dolara.\nOvo je bila jedna od najvećih zaplena droge u istoriji SAD-a.\n“Federalni agenti pronašli su skoro 20 tona kokaina skrivenog na ovom brodu kada je stigao u filadelfijsku luku u junu 2019. godine”, rekao je američki tužitelj MekSvain.\n“Tokom protekle godine, tužioci u mojoj kancelariji, zajedno sa našim partnerskim agencijama, neprekidno rade na traženju pravde u ovom slučaju u cilju zaštite našeg okruga i naše zemlje. Želimo da pošaljemo snažnu poruku kriminalcima širom sveta da Filadelfija nije sigurna luka za njihovu smrtonosnu trgovinu drogom”, rekao je on.\nZbog zaplene kokaina na brodu MSC Gajan uhapšeni su i crnogorski državljanin Nenad Ilić, Ivan Đurašević, Boško Marković, Aleksandar Kavaja.\nKokain je pronađen u sedam kontejnera koji su prenosili vino, povrće, koštunjavo voće, metal i drugu robu namenjenu Evropi, Africi i Aziji.\nDrogu prodavali osuđeni ubica i medicinska sestra\nDanas nastavak sjednice Narodne skupštine Srpske


Goethe Fest od 29. oktobra do 4. novembra u Beogradu\nTanjug 16. oktobra 2020. 13:54\nBEOGRAD – Deveto izdanje filmskog festivala Goethe Fest u organizaciji Goethe instituta u Srbiji, biće održano od 29. oktobra do 4. novembra onlajn na platformi mojoff.net, najavili su danas organizatori.\nNa festivalu će biti prikazano sedam filmova, od kojih će čak šest imati premijeru u Srbiji.\nFrank Bauman, direktor Goethe instituta u Srbiji, ukazao je na kvalitet i specifičan senzibilitet filmova koji dolaze iz njegove zemlje, u poređenju sa onima iz Holivuda: filmovi iz Nemačke uvek su bili nekako drugačiji, takoreći van konkurencije, specifični, a neretko i pomalo neobični.\n„Oni su tematski usredsređeniji, društveno relevantniji, i manje politički korektni. Nemački filmovi iz 2020. godine su kao pljeskavice evropske arthaus produkcije. Oni su manje komercijalni od holivudskih i srodnih produkcija, ali zato hranljiviji – da ostanemo pri gastronomskim metaforama“, kazao je Bauman.\nFestival će otvoriti veliko filmsko ostvarenje „Berlin Aleksanderplac“ nemačkog reditelja avganistanskog porekla Burhana Kurbanija.\nOvaj film je na poslednjem Berlinalu nominovan u čak 11 kategorija, a pored Srebrnog medveda za najbolji igrani film, osvojio je i nagrade za najbolju mušku sporednu ulogu (Albreht Šu), kameru (Joži Hajmrat), filmsku muziku (Daša Dauenhauer) i scenografiju (Zilke Bur).\nRadi se o novoj adaptaciji jednog od najznačajnijih romana nemačke moderne iz 1929. godine, „Berlin Aleksanderplac“ Alfreda Deblina, u kojoj autor otvara mnoga važna pitanja na temu migracija, rasizma i modernog ropstva.\nU ovom filmu glavni protagonista je Franc Biberkopf, koji se obreo u berlinskom parku Hazenhajde, poznatom po dilovanju droge, i u noćima berlinskih klubova natopljenih demonskim simbolima kapitalizma.\nSunčica Šido, koordinatorka programa kulture Goethe instituta i selektorka festivalskog programa, istakla je da je temelj ovogodišnjeg izbora nastao na 70. Berlinskom filmskom festivalu, poslednjem tih razmera održanom pre nego što je pandemija virusa kovid-19 uzela maha.\n„U želji da sačuvamo sve nas, i uz duboko saosećanje s kulturnim centrima čije bioskopske sale tek ovih dana oprezno otvaraju svoja vrata, odlučili smo da Goethe Fest ovoga puta igramo u najbezbednijem prostoru u svakom smislu – do sada pune sale ovoga puta zameniće dnevne sobe pune ukućana i prijatelja, a razgovori nakon filmova, koje smo tako rado vodili s vama u kulturnim centrima, nastaviće se – u ambijentu naših domova“, kazala je Sunčica Šido.\nGoethe Fest odrztzava se od 2012. godine i predstavlja presek savremene nemačke kinematografije iz aktuelne godine.\nProgram je tradicionalno okrenut nagrađivanim i najboljim ostvarenjima sa čuvenog Berlinala, jednog od najznačajnijih svetskih filmskih festivala.


Zvezda je sinoć pobedila Partizan sa 97:88, a meč su obeležili prekidi, tuča i pražnjenje hale Pionir.\nBivši selektor košarkaške reprezentacije Srbije i Jugoslavije Dušan Ivković priznao je da su mu teško pale scene iz finala.\n"Ovo je izuzetno loš momenat za našu košarku. Igralo se bez publike, pa još na kraju pet na tri, to su za mene neponovljive i žalosne scene. Evo, loše se i sad osećam. Potrebno je naći rešenje da se finalna serija privede kraju, jer ćemo zbog ovoga biti u fokusu cele košarkaške Evrope. Bojim se da neće ispasti na dobro, ako se nastavi sa prepucavanjima", rekao je Ivković.\nOn nije želeo da imenuje krivce, ali je dodao da ima dosta odgovornih za trenutno stanje u srpskoj košarci.\nSlično misli i bivši proslavljeni reprezentativac Dražen Dalipagić, koji nije iznenađen zbog prekida utakmice i tuče igrača na terenu.\n" Nemam nikakav komentar, sem da je ovo nastavak svega što se dešava u sportu od devedestih godina prošlog veka. Ništa me ne iznanđuje, samo ću reći bruka i sramota srpske košarke. Nemam nameru da dajem predloge i rešenja, to neka misle ljudi iz saveza, oni su plaćeni da se bave time", poručio je Dalipagić.\nIskusni košarkaški stručnjak Vlade Đurović kao glavnog krivca, pred večitih rivala, označio je i Košarkaški savez Srbije (KSS).\n"Ovo je tužno, ružno i žalosno. Koliko treba još da ruše srpsku košarku, decenijama je šamaraju sa svih strana. Kada to kažem mislim i na Košarkaški savez Srbije. Postoji milion krivaca za ovakvu situaciju i mislim da ne bi smelo više da se toleriše ovo", rekao je Đurović.\nPrema njegovim rečima, sudije nisu smele da dozvole da se utakmica završi igranjem pet na tri.\n"Krivim i sudije jer je smešno što su dozvolile da se košarka igra "pet na tri", morali su da izbalansiraju kako bi bi isti broj igrača na obe strane. Ovo je udar na inteligenciju. Ne znam više šta možemo da očekujemo do kraja prvenstva", rekao je Đurović.\nDo mučnih scena u Pioniru došlo je kada je trener Partizana Duško Vujošević, nezadovoljan suđenjem, odlučio da krajem treće četvrtine povuče ekipu sa terena.\nNovi prekid usledio je u 32. minutu, posle medjusobne tuče igrača koju su inicirali Nikola Milutinov iz Partizana i Demarkus Nelson iz Crvene zvezde.\nNakon što je policija ispraznila halu, a sudije isključile sve koje su učestvovali u incidentu, na teren su izašla petorica igrača Zvezde i trojica iz Partizana.\nDruga utakmica finalne serije trebalo bi da bude odigrana sutra.


Portparol DPS-a: Bešićevo istraživanje dio prljave predizborne kampanje\nBy darkopalibrk August 13, 2020\nLeave a Comment on Portparol DPS-a: Bešićevo istraživanje dio prljave predizborne kampanje\nDemokratska partija socijalista nema običaj da komentariše i ne oslanja se na istraživanja javnog mnjenja, posebno ne ona koja su sprovedena kroz upitnu metodologiju u ovom trenutku, jer znamo da je anketiranje u domaćinstvima zbog poštovanja mjera NKT-a teško ili nemoguće raditi. Ovih dana smo svjedoci sinhronizovanih napada sa više adresa, uglavnom od medija, odbjeglih tajkuna i pojedinaca koji u predizbornoj kampanji plasiraju lažne afere i ankete sa upitnim rezultatima kao što je današnja Miloša Bešića. Nije ovo ništa novo jer smo i u ranijim izbornim ciklusima navikli na taj scenario.\nNaša partija redovno sprovodi istraživanja javnog mnjenja sa više renomiranih svjetskih agencija koje koriste provjerenu i međunarodno priznatu metodologiju. Svi relevantni podaci koji su poznati i našim političkim oponentima, pokazuju da DPS ima stabilnu podršku preko 40% i da će na izborima 30. avgusta ostvariti dominantnu pobjedu.\nNa kraju, građani daju svoj glas na izborima, i istraživanja koja preplavljuju društvene mreže, a evo danas i medije, samo su dio prljave predizborne kampanje koju vječiti opozicionari praktikuju iz izbora u izbore.\nMiloš Nikolić, portparol Demokratske partije socijalista Crne Gore\nTags: cedem featured ISTRAŽIVANJE MILOŠ NIKOLIĆ portparol dps-a prljava predizborna kampanja REAGOVANJE rejting političkih parija\nPrevious Entry “Mir je naša nacija”: Bešić lažnim istraživanjima pokušava podići rejting DPS-u\nNext Entry IJZ: Još 44 slučaja COVID-19, u Pljevljima 5


„Енклава“ у Смедеревској Паланци – Паланачке новине\n„Enklava“ u Smederevskoj Palanci\nby Palanačke · 7 septembra, 2015\nNa inicijativu Narodnog muzeja u Smederevskoj Palanci, a uz pomoć Gradskog pozorišta, dobrotvorna fondacija „Delije“ organizuje projekciju domaćeg filma „Enklava“ u petak, 18. septembra sa početkom u 19 časova.\nOvaj više puta nagrađivani film, nominovan za Oskara, u kojem glume i Nebojša Glogovac, Anica Dobra i Miodrag Krivokapić, prikazaće se u sali Gradskog pozorišta, dok će sav prihod biti namenjen izgradnji srednjevekovne crkve u Ljevoši pokraj Peći, stradaloj u pogromu Srba 2004. godine.\nSinopsis: „Kosovo pet godina posle rata. Da bi sahranio svoga dedu, desetogodišnjak iz srpske enklave prelazi na albansku teritoriju. Da li će naići na razumevanje na suprotnoj strani?“\nPre filma predviđen je mini program muzičkog karaktera.\nUlaznice za ovu projekciju prodavaće se u Pozorištu i Muzeju po ceni od 200 dinara.\n„Začarana princeza“ u Bačkoj Palanci\nNext story Saopštenje Narodnog muzeja\nPrevious story Odgovor Radoslava Milojičića (DS) Zoranu Babiću (SNS)


Dačić: Dinkić se politiki obračunava sa mnom preko Simpa : Nadlanu.com\nDačić: Dinkić se politiki obračunava sa mnom preko Simpa\nObjavljeno 23. avg 2013. / 23:36:25\n"Mislim da ovde je reč o političkom obračunu sa mnom i zato ne mislim da ta odluka odudara od one politike koja se vodila poslednjih desetak godina", rekao je Dacič za RTS, komentarišući blokadu računa toj kompaniji zbog neizmirenja poreskog duga.\nPremijer navodi da nije sporno da svi moraju da plaćaju porez, ali pita kako naplatiti porez ako fabrika ode u stečaj.\n"Država treba da očuva postojeća radna mesta i da radi na otvaranju novih", dodao je Dacič i naveo da ne možemo očekivati da će nam samo stranci otvarati radna mesta, a da domaće fabrike i preduzeća budu u neravnopravnom položaju.\nSvi investitori koji dolaze, dobijaju 5.000 do 10.000 evra za radno mesto, pomoć u infrastrukturi, nekada dobijaju i zemljište besplatno, oslobođeni su plaćanja nekih dažbina u određenom roku, podsetio je premijer i naveo da je za poslednjih 10, 12 godina izgubljeno stotine hiljada radnih mesta.\nRukovodstvo kompanije Simpo je iznenađeno odlukom države da joj blokira račun zbog neizmirenja poreskog duga, izjavio je danas Tanjugu predsednik Nadzornog odbora u Simpu Borislav Milacić, ističući da je cilj Ministarstva finansija i privrede da uništi Simpo.\nOn je rekao da je predlog kompanije bio da se sačeka ponedeljak kada dostavljaju vladi materijal koji celovito rešava pitanje, ne samo poreskog duga, nego i daljeg poslovanja kompanije, na bazi sveobuhvatnih mera koje će se preduzeti u kompaniji i što se tiče stvari koje treba vlada da pomogne.\nU javnosti nije, kako je rekao, jasno rečeno zašto je Simpo bio protiv predloga odlazećeg Ministarstva finansija i privrede, a tiče se konverzije duga u državni kapital.\n"Možda je stvorena slika da Simpo ne želi na lak način da reši dug, jer ovo deluje kao lak način, ali samo kada se pogleda površno. Mi nismo za površne pristupe, dok su neki za prečice", kazao je Milačić.\nivica dačićmla?an dinkićobračunsimpo vranje


Predlog Igokee razbesneo Delije – Crvena zvezda info\nPredlog Igokee razbesneo Delije\nKorona virus u svom napadu na Evropu ne posustaje, sve je više zaraženih, a nažalost i mrtvih, pre svega u Italiji koja je po smrtnosti pretekla mnogoljudniju Kinu.\nNastavak normalnog života za građane Evrope se ne nazire, a kamoli nastavak sportskih takmičenja.\nU pojedinim državama prvenstva su okončana i titule su dodeljene onima koji su bili prvi. Tako je šampion Litvanije postao Žalgiris, a Bosne i Hercegovine Igokea. Tim iz Aleksandrovca sada ima predlog kako da se okonča ABA liga.\nNaime, tim iz Republike Srpske i BIH je poslao dopis regionalnom takmičenju u kom piše da bi u slučaju da se situacija ne sredi u narednih 15 dana za šampiona trebalo proglasiti prvoplasirani tim, a to je Partizan.\nTakođe, Igokea smatra da bi ABA ligu trebalo da napusti Zadar kao ‘fenjeraš’, a da u rang više dođe trenutno prvi tim ABA 2, a to je ekipa čačanskog Borca.\nSituacija je takva da je Partizan trenutno prvi na tabeli kolo pre kraja, a da se za opstanak bore Mega (u najboljoj situaciji), Krka i Zadar. Ostali klubovi se još nisu izjasnili, Crvena zvezda i Budućnost su nezvanično za to da se plej-of nastavi makar to bilo u junu.\nSa druge strane Partizan traži od ABA lige da da konačan datum do kada bi liga morala da se nastavi, a ako se to ne desi da oni automatski kao lideri budu proglašeni za šampione.\nKapiten Crvene zvezde Branko Lazić je dao predlog da se cela sezona poništi. Igor Dodik, prvi čovek Igokee, svoje pismo je obrazložio željom da klubovi na vreme smanje troškove, jer se košarka ne igra, a igrači moraju biti isplaćeni. Takođe, misli da nije realno da se košarka igra u julu i avgustu.


Kuzmanović očekuje potvrdu sporazuma iz Pruda - Klix.ba\nKuzmanović očekuje potvrdu sporazuma iz Pruda\n19.1.2009. u 14:20\nPredsjednik RS-a Rajko Kuzmanović očekuje da će lideri SNSD-a Milorad Dodik, SDA Sulejman Tihić i HDZ-a BiH Dragan Čović na sastanku najavljenom za 26. januar u Banjoj Luci potvrditi dogovor iz Pruda.\n- Očekujem da će trojica lidera potvrditi mnoga pitanja iz Pruda, a neka pojasniti, kao što je pitanje državne imovine o kome postoje izvjesna neslaganja, rekao je Kuzmanović danas novinarima u Banjoj Luci.\nZa Prudski dogovor, entitetski predsjednik je rekao da je dobar, ali da se ne može realizirati brzo kao što neki to misle.\nKada je u pitanju državna imovina, Kuzmanović je ponovio stav koji zastupa RS da je neprihvatljivo da se državna imovina knjiži prvo na BiH, a potom na druge subjekte, jer ni u svijetu ne postoji takva pravna regulativa.\nOn ja kazao da su neophodni "čisti računi" te da ono što se dogovori da se prenosi na entitete treba odmah i uraditi.


Gradski hor “Abrašević” osvojio III mesto na festivalu u Ohridu !\nHorski ansambl Centra za negovanje tradicionalne kulture “Abrašević” osvojio je III mesto na internacionalnom festivalu koji se tradicionalno održava u Ohridu ! Ovo je prvi put da Gradski mešoviti hor “Abrašević” učestvuje u takmičarskom delu...\nCZNTK “Abrašević” u okviru tri programa “Tešnjarskih večeri”\nTradicija duga više od tri decenije ne menja se ni ovoga leta. U okviru tri programske celine “Tešnjarskih večeri” učestvuju muzičari, igrači, pevači i glumci “Abraševića”. Najpre će u sredu , 8. avgusta nastupiti najmladji članovi folklora uz pratnju...\nAnsambl narodnih igara CZNTK “Abrašević” na turneji u Nemačkoj\nSeniorski igrački ansambl i narodni orkestar Centra za negovanje tradicionalne kulture “Abrašević” putuje u Nemačku, gde će učestvovati na Internacionalnom folklornom festivalu “Danetzare” koji se tradicionalno održava u Erfurtu. Tridesetak igrača ...\nTradicionalni „Prolećni koncert“ Ansambla narodnih igara CZNTK „Abrašević“\nCentar za negovanje tradicionalne kulture “Abrašević” održaće “Prolećni koncert”, koji se decenijama unazad održava krajem maja ili početkom juna i predstavlja kreativne rezultate rada Ansambla narodnih igara u tekućoj godini. Ovoga puta Koncert će biti...\nPremijera predstave “NEVEN” Dečje scene Gradskog pozorišta “Abrašević”\nGradsko pozorište „Abrašević“ upriličiće u utorak, 15. maja premijeru predstave „Neven“, a ova kultna komedija zapravo predstavlja promociju pre nekoliko meseci formirane „Dečje scene“. Predstava „NEVEN“ nastala je po motivima čuvenih tekstova Jovana Jovanovića Zmaja, uz...\nPredstava “Kaskader” povodom Svetskog dana pozorišta\nKao i svake godine, povodom 27. marta – “Svetskog dana pozorišta“, širom planete igraju se raznolika dramska ostvarenja. U našem gradu, a u sklopu programa obeležavanja Dana Valjeva, biće izvedena predstava „Kaskader“ u produkciji Gradskog pozorišta „Abrašević“. Komediju...\nDve nagrade za Gradsko pozorište “Abrašević” na Festivalu u Požarevcu !\nGradsko pozorište “Abrašević” otvorilo je festival “Štap i šešir Milivoja Živanovića”. Ova pozorišna manifestacija tradicionalo se održava u Požarevcu u čast barda srpskog glumišta. Kultna komedija Dušana Kovačevića “Maratonci trče počasni...\nTradicionalno u drugoj polovini januara ovdašnja kompanija “Europrom” poklanja gradjanima Valjeva neku od uspešnih pozorišnih predstava. Ovoga puta će to biti komedija Bratislava Brace Petkovića “Kaskader” u produkciji Gradskog pozorišta “Abrašević”. Predstava u režiji...


Vujić je u emisiji posvećenoj referendumu na TV Tanjug rekao da sada sledi razmatranje strateških dokumenata, koji podrazumevaju određene izmene zakonskih propisa, početak rada na zakonima o sudijama, tuziocima, Viskom savetu sudstva, Visokom savetu tužilaca, kao i izmene zakona o sudskoj mreži i tužilasckoj mreži, Zakon o pravosudnoj akademiji...\n"Ovim su nam građani dali signal da sada ulazimo u ozbiljnu trku, koja počinje sa ovim izglasavanjem na referendumu", rekao je Vujić.\nOn je istakao da to znači da u narednih godinu dana moraju da se izmene zakoni kako bi se na najbolji mogući način implementiralo ono za šta je dobijena saglasnost građana na referendumu.\nNa pitanje koliko su ustavne promene značajne s aspekta evropskih integracija, Vujuć je rekao da Ustav pre svega menjamo zbog sebe.\n"Svaki pregovarački okvir koji smo zaključili sa EU, svaki akcioni plan, revizija akcionog plana je nešto što se dogovara između Srbije i EU. To nije neko nametanje", naveo je Vujuć i istakao da je Srbija počela sa reformom pravosuđa još 2002. godine.\nOn je dodao da izmene Ustava daju Srbiji veliko ubrzanje u procesu evropskih integracija, ali ne zbog, kako je naveo, tehničkog pitanja članstva, nego zbog harmonizacije našeg pravosuđa sa pravosuđem EU i zbog privlačenja stranih i domaćin investicija.\n"To podrazumeva i ekonomski rast i otvaranje radnih mesta i bolje uslove za život i rada građana", poručio je Vujić.\nOn je rekao da izmene nisu idealno rešenje "koje će preko noći promeniti sve", ali da su korak u dobrom pravcu, koji otvara mogućnosti za zakonske izmene i koji će unaprediti kvalitet pravosuđa i odgovornost u pravosuđu.\n"I, kao posledicu, unaprediće pravnu državu kao bitan uslov za razvoj ekonomije i društva u Srbiji", rekao je Vujić.\nNa pitanje kako se ove izmene odnose na Pravosudnu akademiju, Vujuć je rekao da se one odnose u delu da će uslovi za izbore sudije biti regulisani zakonom i istakao da Srbiju u ovoj godini očekuju zakoni o sudijama, tužiocima, Visokom savetu, Državnom veću,a da je u tom paketu i Zakon o pravosudnoj akademiji.\nVujić je naglasio da ove izmene omogućavaju povećanje odgovornosti i istakao da stepen nezavisnosti korespondira sa odgovornošću.\n"Davanjem ovog stepena nezavisnosti pravosuđu, oslobađanja bilo kakvog političkog upliva u izbor sudija, imamo i zahteve koje možemo postavljati pred to pravosuđe, koje ne može da kaže: 'Pa nismo mi birali'. Taj stepen odgovornosti se automatski povećava", rekao je Vujić.\nGlasanje Referendum ivan vujic\nEPIDEMIJA DOJAVA O LAŽNIM BOMBAMA Predsednik Odbora za unutrašnje poslove: "Ako bude potrebe, sazvaćemo sednicu, uskoro ćemo imati nov saziv parlamenta"


Evo zašto predstavnici zemalja Srednje i Istočne Evrope putuju u Kinu – Bankar.me\nNovember 19, 2015 MAKRO, PLANETA, SVE VIJESTI Leave a comment\nČetvrti sastanak čelnika Kine i zemalja Srednje i Istočne Evrope (CEE) će se održati u kineskom gradu Suzhou od 24. do 25. novembra, a Kina će po prv puta biti domaćin ovog sastanka.\nKineski premijer Li Keqiang će s čelnicima 16 zemalja CEE-a prisustvovati sastanku u Suzhou, a kineski predsjednik Xi Jinping će se s njima susresti u Pekingu, izjavio je zamjenik ministra vanjskih poslova Wang Chao.\nSastanak čelnika je najvažniji ovogodišnji zakazani događaj u sklopu saradnje Kine i CEE-a, rekao je Wang, dodajući da će to postaviti snažnije temelje za budući razvoj.\nOvogodišnji sastanak u Kini će biti značajan za održivi, uravnotežen i duboki odnos između Kine i Evrope, rekao je Wang.\nLi će takođe prisustvovati okruglom stolu “16+1” te ekonomskom i trgovinskom forumu.\nSastanak mehanizma 16+1, pokrenut 2012., pomogao je u produbljivanju tradicionalnog prijateljstva, jačanju uzajamno korisne suradnje i promicanju kinesko-evropskih odnosa, rekao je Wang.\nŠesnaest zemalja koje će prisustvovati sastanku uključuju Albaniju, BiH, Bugarsku, Crnu Goru, Češku, Hrvatsku, Estanoju, Mađarsku, Makedoniju, Latviju, Litvaniju, Poljsku, Rumuniju, Slovačku, Sloveniju i Srbiju.\nKina je spremna da bude dobar domaćin i učini sastanak novim kamenom temeljcem za razvoj saradnje Kine i CEE-a, rekao je Wang.\nTema ovogodišnjeg sastanka je “Novi početak, Nova područja, Nova vizija”, rekao je Wang.\nKina će po prv puta biti domaćin sastanka čelnika Kine i CEE-a, rekao je Wang, tako da novi početak znači da je to važno razdoblje za nasljeđivanje prošlosti i ulazak u budućnost.\nNa sastanku će se predložiti nove mjere i proširiti nova područja za saradnju, koja će pokrivati međupovezivost, ulaganje i trgovinu, finansije, poljoprivredu, međuljudsku razmjenu i tako dalje, rekao je Wang.\nČelnici će takođe planirati novu viziju razvoja u idućih pet godina, ciljajući jačanju najvećem stepenu saradnje, rekao je Wang, dodajući će se nakon sastanka objaviti i neki dokumenti o ishodima.\nWang je izjavio da je saradnja proširena u novim područjima te da je dala veće rezultate, zahvaljujući sve većoj zrelosti mehanizma i većem broju platformi.\nLi će na svečanom otvaranju foruma o trgovini i ulaganjima održati govor, rekao je zamjenik ministra trgovine Gao Yan, dodajući da će na forumu u Suzhou učestvovati oko hiljadu poslovnih čelnika iz Kine i CEE-a.\nObim trgovine između Kine i CEE-a je 2010. iznosio 43,9 milijardi američkih dolara. Ta brojka se do 2014. Povećala na 60,2 milijarde američkih dolara.\nEkonomska i trgovinska saradnja Kine i CEE-a se suočava s novim mogućnostima, rekao je Gao, pozivajući obje strane na produbljivanje saradnje u industrijskim kapacitetima i proizvodnji opreme.\nPrema njegovim riječima, kineske kompanije su do sada uložile više od 5 milijardi dolara u zemlje CEE-a, a te zemlje su u Kinu uložile više o 1,2 milijarde američkih dolara.\nGao je izjavio da obje strane proširuju područja za ulaganja te rade na različitim oblicima ulaganja.\nKina i zemlje CEE-a su blisko povezane kineskim prijedlogom inicijative Pojas i Put, rekao je Gao, dodajući da dvije strane imaju veliki potencijal u energetskoj i infrastrukturnoj saradnji.\nPOJMOVIEU i Kina Gde Kina investira Kina ulaze u Evropu\nPrevious internet pretraživač i China Citic Bank pokreću online banku\nSljedeći Potpisan ugovor sa IWG-om za Institut „Simo Milošević“


Arilje Archives - Page 2 of 4 - Užicka Republika Press\nU Arilju su nedavno boravili predstavnici mađarskog investitora koji će u ovom mestu otvoriti fabriku za preradu maline. Miloš Nedeljković, predsednik opštine, kaže da je na sastanku dogovoreno da se oživi Inovacioni centar koji od prošle godine ne radi zbog nerešene vlasničke struktur ...\nDa li se rađamo sa osobinama lidera ili možemo naučiti kako postati lider? Najtačniji odgovor je da posedujemo određene predispozicije, ali postoje veštine koje su važne za liderstvo, a mogu se vežbati. Upravo je ovo bila jedna od ideja za osnivanje škole za mlade lidere koja se o ...\nTradicionalne ‘’Ariljske zimske radosti’’, događaji koji su tokom zimskog raspusta namenjeni najmlađoj populaciji ove godine traju od 8. do 15. februara. Cela vest\nLekarski pregledi u Domu zdravlja u Arilju od 10. septembra zakazivaće se radnim danima od sedam do 15 sati na broj 031 891-121 lokal 1. Prilikom zakazivanja pregleda potrebno je pročitati LBO sa zdravstvene knjižice. Nov način zakazivanja važi za sve vrste pregleda-propisivanje hron ...\nU fabriku za preradu voća u Arilju zajedno ulažu Srbija i Mađarska\nU Arilju će za 60 dana početi izgradnja fabrike za preradu voća zajedničkim ulaganjem Srbije i Mađarske. Ministar poljoprivrede, šumarstva i vodoprivrede Branislav Nedimović sastao se sa ambasadorom Mađarske u Beogradu Atilom Pinterom sa kojim je razgovarao o izgradnji fabrike ...


Nećemo živeti lošije! - Istinomer\nNećemo živeti lošije!\nProcena predsednika Vlade Srbije o životnom standardu u 2009. godini. (Večernje novosti, 10.12.2008. godine)\n„U sledećoj (2009.) godini neće se živeti bolje nego danas, ali ćemo merama koje preduzimamo omogućiti da se ne živi ni lošije.“\nhttps://www.istinomer.rs/izjava/necemo-ziveti-losije/ 2010-11-09 1 5 0 Neistina Istinomer\nKrajem 2008. premijer Cvetković je ohrabrivao građane da, bez obzira na ekonomsku krizu, naredna godina neće uticati na njihov standard. Međutim, činjenice su ga demantovale.\nProsečna zarada bez poreza i doprinosa u Srbiji isplaćena u decembru 2008. godine iznosila je 38.626 dinara, što je bilo oko 439 evra. U istom periodu 2009. plata bila 36.789 dinara, odnosno 383 evra.\n„Pad bruto domaćeg proizvoda Srbije u 2009. bio je 2,9 odsto, prema proceni Republičkog zavoda za statistiku, izjavio je direktor zavoda Dragan Vukmirović. Vukmirović je kazao da je, prema procenama Zavoda na osnovu dostupnih i do sada objavljenih podataka, broj zaposlenih u Srbiji u 2009. bio za 5,1 odsto manji nego u 2008.“\nBeta, 30. 12. 2009. godine\nNa osnovu samo ovih podataka, jasno je da je život najvećeg broja građana Srbije u 2009. bio znatno teži u odnosu na prethodnu godinu. Zbog toga, Istinomer izjavu premijera Cvetkovića ocenjuje kao neistinu.\nplate BDP statistika ekonomska kriza životni standard


» Potpisan sporazum o prvoj tranši paketa IPA 2016 za Srbiju – bespovratna pomoć od 95 miliona evra\nEvropski komesar za politiku susedstva i pregovore o proširenju Johanes Han i ministarka za evropske integracije Srbije Jadranka Joksimović potpisali su u Briselu sporazum kojim se Srbiji odobrava 95 miliona evra bespovratne pomoći iz fondova za pristupanje EU za 2016. godinu.\nReč je o prvom od četiri finansijska sporazuma koji će biti potpisani ove godine kako bi se pružila bespovratna podrška iz IPA 2016, u ukupnom iznosu od 166.400.000 evra.\nHan je, posle potpisivanja sporazuma, izjavio da je reč o važnoj investiciji koja će doprineti evropskim investicijama Srbije.\nOn je podvukao da je reč o bespovratnoj pomoći, a ne o kreditu.\nJoksimović je obećala da će novac EU biti trošen na transparentan način i da je to i do sada činjeno.\n“Evropska unija je ubedljivo najveći donator Srbiji i u proteklih 15 godina dala je Srbiji više od tri milijarde evra bespovratne pomoći”, podsetila je Joksimović.\nPrvi deo finansijskog sporazuma IPA2016 za Srbiju, koji je potpisan 6. juna u Briselu, iznosi 95,1 milion evra od ukupno 166,4 miliona (57 odsto ukupne vrednosti sporazuma). Ovaj deo sredstava će realizovati Delegacija EU u Srbiji u ime Republike Srbije.\nDodatni program za podsticanje konkurentnosti izapošljavanja na lokalnom nivou, vredan 25 miliona evra, biće usmeren na podršku najmanjim preduzećima poput porodičnih ili novoosnovanih preduzeća. Kroz program će biti ponuđene savetodavne usluge, grantovi i podrška za razvoj lokalne infrastrukture. Ovaj program treba da podstakne razvoj ideja i inicijativa u privatnom sektoru i otvaranje radnih mesta na lokalnom nivou.\nOtvoren Festival evropskog filma u Negotinu


Obeležen Dan oslobođenja u Prvom svetskom ratu (VIDEO)\nJuče su, povodom obeležavanja 99 godina od oslobođenja u Prvom svetskom ratu, na gradskom trgu položeni venci na spomenik nosiocima Karađorđeve zvezde sa mačevima i spomen obeležje vojvodi Živojinu Mišiću\nU centru grada datum su prigodno obeležili i vence položili predstavnici Gradske opštine Obrenovac, udruženja potomaka ratnika 1912-1920 „Živojin Mišić", porodice ratnika i građani.\nDragan Lazić, predsednik opštinskog odbora Udruženja potomaka ratnika 1912-1920 „Živojin Mišić", istakao je da je spomenik nosiocima Karađorđeve zvezde sa mačevima jedinstven u Srbiji.\nPrisutnima se obratio i predsednik Gradske opštine Obrenovac Miroslav Čučković, koji je naglasio da je veoma značajno pominjati datume i govoriti o svemu onome što je zadesilo srpski narod u prošlosti.\n„Francuski oficir Alfred Žuber je napisao stravičan dnevnik u kojem je pred svoju pogibiju opisao stanje u kojem se čovečanstvo u tom trenutku nalazilo. Napisao je da je čovečanstvo zahvatilo ludilo, da je opšta katastrofa svuda, da je pokolj na svakom koraku, da ljudi nisu ljudi, već zveri, i da je pakao verovatno bolje mesto nego što je u tom trenutku Zemaljska kugla. U brojkama taj pakao iznosi od 60 do 70 miliona ljudi koji su učestvovali u ratu i preko 10 miliona ljudi koji su izgubili živote,“ rekao je Čučković, a zatim dodao i to da mnoga zbivanja današnjice idu u pogrešnom smeru.\n„Nisam se trudio da zapamtim ime gospodina iz Katalonije, koji je u žiži svetske javnosti, koji očigledno pokušava Španiju da uvede u novi građanski rat, a podsetimo se da je španski građanski rat bio uvod u Drugi svetski rat. Ne znam da li on ima decu, i da li svetski lideri koji pokušavaju da povrate to ludilo imaju decu, ali znam da bogate zemlje u ratu daju volove, a siromašne daju sinove. U Prvom svetskom ratu mi smo izgubili 60 procenata muške populacije i to je situacija koja treba da nas zabrine. Treba da budemo svesni da je u taj rat Amerika bila uključena samo nekoliko meseci pred kraj rata, da je njihov broj žrtava, iako ne potcenjujemo ni jednu ljudsku žrtvu, iznosio preko 100 000, što je 10 puta manje od žrtava male i siromašne Srbije,“ navodi Čučković i najavljuje da će se Gradska opština Obrenovac sledeće godine pobrinuti za veličanstvenu svečanu akademiju povodom stogodišnjice od oslobođenja u Prvom svetskom ratu.\nObrenovac je prvi pao pod okrilje Austrougarske, u periodu okupacije, koja je trajala sve do 31. oktobra 1918. godine. „Bilo jednom jedno divno pokolenje" je epitaf na spomeniku koji se nalazi u centru našeg grada. Ove reči posvećene su, ne samo odlikovanim ratnicima, već svima koji su dali svoj život za oslobođenje mesta i zemlje.


Misija OEBS-a podržava Kosovo u borbi protiv ekološkog kriminala | OSCE\nPočetna strana Novosti Vest i saopštenja Misija OEBS-a podržava Kosovo u borbi protiv ekološkog kriminala\nMisija OEBS-a podržava Kosovo u borbi protiv ekološkog kriminala\nZamenik šefa Misije OEBS-a na Kosovu, Kilian Wahl, govori na završnoj sednici obuke o borbi protiv ekološkog kriminala, Priština, 10. decembar 2021. (OSCE/Fitim Xharra) Podaci o fotografiji\nMisija OEBS-a na Kosovu danas je završila nedelju obuke na temu borbe protiv ekološkog kriminala namenjenu policijskim službenicima, tužiocima, sudijama, opštinskim zvaničnicima i predstavnicima Ministarstva životne sredine, prostornog planiranja i infrastrukture i Ministarstva poljoprivrede, šumarstva i ruralnog razvoja.\n„Krivična dela protiv životne sredine, kao što su nelegalna seča šuma ili odlaganje opasnog otpada, utiču na naš svakodnevni život, planetu i budućnost naše dece. Za efikasnu borbu protiv takvih krivičnih dela neophodno je razumeti njihovu prirodu, izgraditi kapacitete i proučavati tehnike kako bi se sprečio veliki rizik koji ona predstavljaju po naše zdravlje, životnu sredinu i ekonomski prosperitet“, rekao je Kilian Wahl, zamenik šefa Misije OEBS-a na Kosovu.\nOvaj program obuke proširio je znanje učesnika o identifikovanju, sprečavanju i borbi protiv ekološkog kriminala. Kurs je takođe poboljšao sposobnost učesnika da sarađuju i razumeju kako da preduzmu zajedničke i koordinisane radnje protiv takvih krivičnih dela.\nMinistar životne sredine, prostornog planiranja i infrastrukture Liburn Aliu obratio se učesnicima u završnom delu, kao i Jan-Axel Voss, zamenik šefa Misije Nemačke ambasade u Prištini, i Riza Shillova, Uprava Policije Kosova za strateško planiranje.\n“Važno je da radimo zajedno jer nam je potreban integrisani pristup za jačanje sistema zaštite životne sredine. Potrebna su dva emergentna pristupa za zaštitu životne sredine: prvi je borba protiv ekološkog kriminala, a drugi je obrazovanje mladih generacija da zaštite životnu sredinu” rekao je ministar Aliu.\nMisija OEBS-a na Kosovu ima mandat da štiti i promoviše ljudska prava, demokratizaciju i razvoj sektora javne bezbednosti. Misija će i u 2022. godini nastaviti da podržava aktivnosti u borbi protiv ekološkog kriminala.


Maglai: Na proleće tender za izbor investitora za Palić (video) - Gradjevinarstvo.rs\nMaglai: Na proleće tender za izbor investitora za Palić (video)\nNakon što je Gradsko veće usvojilo tekst Master plana razvoja turizma na Paliću, Maglai očekuje da će za 15 do 20 dana taj dokument biti pred odbornicima Skupštine grada, gde očekuje njegovo usvajanje.\nZa sledeću godinu najavljuje formiranje Radne grupe za pripremu međunarodnog tendera za realizaciju i implementaciju Master plana, odnosno izbor strateškog investitora za “zlatni krug” ovog plana, koji predstavlja centralni deo plana.\n- Smatram da je realno da do kraja januara ili najkasnije do kraja februara sledeće godine raspišemo taj međunarodni tender, da do tada pripremimo svu kompletnu dokumentaciju da možemo raspisati međunarodni tender za strateškog investitora na Paliću, u zlatnom krugu – rekao je Maglai „Tanjugu“.\nRealizacija će, prema njegovim rečima, zavisiti od toga da li će Subotica dobiti bespovratna sredstva „Nemačke razvojne banke KfW“ u visini od skoro šest miliona evra za rešavanje problema biodiverziteta na Paliću.\nMaglai podeća da je memorandum potpisan, a očekuje da u oktobru Vlade Srbije i Nemačke treba da potpišu ugovor o donaciji, nakon čega u roku od mesec dana i lokalna samouprava treba da potpiše ugovor sa KfW-om o donaciji, što znači da bi na proleće naredne godine moglo početi povlačenje tih sredstava, a samim tim i početak radova.\nTi radovi se odnose na izgradnju mreže za odvođenje otpadnih voda iz naselja Palić na novi prečistač.\n- Kompletna projektna dokumentacija je gotova, tako da ako budu sredstva obezbeđena i potpisan ugovor, onda sledeće godine u proleće može taj posao da krene i da možemo da i u tom slislu napravimo jedan ozbiljan uskorak vezano za rešavanje problema zagađenja Palićkog jezera i njegove okoline – rekao je Maglai.\nUkoliko se i jedan i drugi posao realizuju po idealnim scenarijima, gradonačelnik Subotice očekuje da u naredne tri do četiri godine Palić dobije sasvim drugačiji izgled.\n- To bi značilo da već u proleće mogu da krenu određeni radovi koji se tiču zaštite životne sredine, što jeste preduslov da bi ozbiljni investitor došao na Palić. Sa druge strane, mislim da nakon pripreme međunarodnog tendera, na jesen sledeće godine možemo da imamo prvog strateškog investitora koji će ući u realizaciju projekta izgradnje hotelskog kompleksa spa medikal u zlatnom krugu – smatra Maglai.\nŠto se tiče još jedne kapitalne investicije u Subotici – izgradnje Narodnog pozorišta – Maglai kaže da postoji dosta opstrukcija u postupku javne nabavke za nastavak radova.\nNaime, u toku postupka jedno preduzeće je podnelo prigovor za zaštitu prava ponuđača, tako da je trenutno na drugostepenom organu da odluči tim povodom, a tek nakon te odluke se može ići dalje sa postupkom.\n- Lično smatram da tu nije u pitanju klasično nezadovoljstvo od strane nekog ponuđača sa raspisanom tenderskom dokumentacijom, nego da tu postoji ozbiljna opstrukcija realizacije celog projekta. Ja čak smatram da, na žalost, politika se ponovo previše upliće u realizaciju ovog projekta i on ponovo postaje taoc političkih igara na nivou Subotice. A i šire – rekao je Maglai.


Beta 5. decembra 2017. 18:00\nPredsednik Kosova Hašim Tači je danas izjavio da je prošlo vreme prisustva medjunarodnih misija na Kosovu i da je „odgovornost za naš put, za današnjicu i budućnost“ na gradjanima Kosova.\nTači je u javnom obraćanju pripadnicima BSK i građanima Kosova pred Novu godinu kazao o tome: „Mi smo uspeli da konsolidujemo našu državu šireći institucije u svakom deliću zemlje, ali u mnogim oblastima funkcionisanja i vladavine još je dosta posla. Jedan deo nepotrebnih međunarodnih misija još funkcioniše na Kosovu, stvarajući utisak da smo u ranom stadijumu tranzicije. Na međunarodnom planu mi smo postigli veliki broj priznanja i učlanili smo se u međunarodne organizacije, ali još nismo tu gde želimo i zaslužujemo da budemo“.\nTači je ocenio da su Snage bezbednosti ponos Kosova i da se njihova transformacija u Oružane snage Kosova ostvaruje u punoj koordinaciji s NATO-om i partnerima Kosova.\nPošto je rekao da je „vreme stranih međunarodnih misija prošlo“, Tači je kazao: „Zahvalni smo međunarodnoj zajednici za svako dobro koje je donela Kosovu, a podjednako je smatramo odgovornom za propuste i neuspehe. Pravo partnerstvo funkcioniše na recipročan način“.\nOn je dodao da međunarodna zajednica „uvek može da računa na snažno partnerstvo i saradnju s Kosovom“, a zatim naglasio da je, „međutim, u rukama građana Kosova odgovornost za naš put, za današnjicu i budućnost“.\n„Cilj Kosova je jasan: da se izgradi budućnost Kosova kao slobodne, demokratske i miroljubive zemlje koja će biti domovina svih njenih građana“, rekao je on.\n„Republika Kosovo kao nezavisna, suverena, demokratska, jedinstvena i nedeljiva zemlja, sa evropskim i evro-atlantskim opredeljenjem, treba da bez ikakvih dilema bude integrisana u porodicu svetskih nacija. Te ciljeve treba da postignemo istrajnošču i uz poverenje u sebe, ispunjavanjem demokratskih standarda, ali nikako da servilno sprovodiumo neuspešne projekte koji su ponekada uvezeni i nametnuti“, kazao je Tači.\nTači je pozvao sve „građane Kosova da što više razmišljaju o tome kako da učine Kosovo zemljom koja će predstavljati zahteve, potrebe, snove pre svega svojih građana“.\n„Sada je naše društvo polarizovano, politički fragmentisano i sve je počelo da se krajnje politizuje“, kazao je predsednik i naglasio da na Kosovu nema mesta za nasilje.\n„Mi hitno treba da ponovo izgradimo nacionalni konsenzus o pitanjima od zajedničkog interesa“, kazao je Tači, ističući da neke stvari ne treba da zavise od toga ko je vlast, a ko opozicija jer „o određenim pitanjima građani su odlučni i jedinstveni. Jedinstvo građana treba da ima za rezultat i jedinstvo njihovih predstavnika“, kazao je on.\nTači je rekao da je istovremeno prioritet borba protiv organizovanog kriminala i da je „loš imidž Kosova rezultat percepcije o visokom procentu korupcije“.


Hristov Consulting Vesti » 2018 » April\nSAT-TRAKT nova telekomunikaciona kompanija u Senti\nTelekomunikaciona kompanija SAT-TRAKT predstavila je danas u Gradskoj kući u Senti unapređene usluge koje će ubuduće pružati korisnicima na teritoriji te opštine i najavila značajna poboljšanja u infrastrukturi, kao i ulaganja u sportsko-rekreativne objekte i projekte za omladinu.\n„Duž cele mreže u Senti se postavljaju uređaji koji obezbeđuju nesmetan rad mreže, čak i u slučajevima nestanka električne energije. Naša glavna stanica sada je opremljena i generatorom električne energije najnovije generacije, što je preduslov za kontinuitet isporuke servisa krajnjim korisnicima. Naša mreža je hibridna mreža najnovije generacije i sastoji se od mreže optičkih i koaksijalnih kablova“, izjavio je na konferenciji za novinare rukovodilac Sektora za internet servise SAT-TRAKT-a, Arpad Šipoš.\nU okviru društveno odgovornog poslovanja SAT-TRAKT-a, najavljena je i akcija rekonstrukcije tri dečija igrališta, od kojih će prvo igralište biti sređeno ove godine, a još dva u naredne dve godine.\nTakođe, SAT-TRAKT će obezbediti godišnju donaciju od 120 hiljada dinara za Rvački klub Senta, kako bi pomogla ovom sportskom klubu.\nUz ove akcije, SAT-TRAKT je kao glavni sponzor Fudbalskog kluba TSC Bačka Topola, koji se takmiči u Prvoj ligi Srbije, inicirao i donaciju za FK Sentu, koja iznosi 140.000 evra. Sredstva će donirati FK TSC, a biće iskorišćena za obnavljanje fudbalske infrastrukture i popravljanje uslova za igru.\n„Obnoviće se tribine i izgraditi lože za VIP goste i novinare, sa oko 70 mesta. Biće zamenjena vrata objekta, postavljen sistem za navodnjavanje na glavnom terenu. Takođe, obnovićemo sanitarne čvorove na obe tribine za gledaoce, kao i pešačka staza za prilaz tribinama, a ogradu ćemo sanirati“, najavio je predsednik FK TSC Sabolč Palađi i dodao da nisu zaboravljeni ni najmlađi zaljubljenici u fudbal, pa će biti uređen teren za mlade igrače, površine 40×20 metara, sa veštačkom travom.\nTakođe, SAT-TRAKT je najavio da će uskoro ponuditi i modernizovani servis DTV2GO, koji korisnicima omogućava da gledaju svoje omiljene tv-kanale na telefonima i drugim mobilnim uređajima. Modernizacija podrazumeva nove opcije poput “premotavanje 72 unazad”, proširenje broja kanala, novi grafički izgled, kao i dodatne funkcionalnosti na ovoj potpuno novoj platformi za praćenje medijskih sadržaja.\nPored servisa televizije, potencijalnim i aktivnim korisnicima će na raspolaganju biti izbor od tri nivoa brzine (20/ 50/ 80 Mbit/ s) internet konekcije u okviru Trio Paketa uz uslugu jeftine fiksne telefonije, koja u okviru mesečne pretplate sadrži i 200 besplatnih minuta, svakog meseca.\n„Ove besplatne minute korisnici mogu da potroše kako pozivanjem svih domaćih fiksnih brojeva, tako i stranih fiksnih brojeva iz Zone 1 inostranstva od kojih izdvajamo zemlje poput Švajcarske, Mađarske, Nemačke, Norveške, Velike Britanije…“, navela je Aleksandra Jablan. Prema njenim rečima, na keju pored Tise biće postavljeno više bežičnih (WiFi) hotspotova u nizu, koji će ukupno pokrivati više od pola kilometra pešačke staze na tom potezu, čije je korišćenje besplatno.\nDruštvo lobista Srbije – Zakon o lobiranju\nDelegacija Društva lobista Srbije, u čijem je sastavu bila vlasnica i direktorka Hristov consulting-a Aleksandra Hristov, na javnoj raspravi o Nacrtu zakonu o lobiranju uputila je konstruktivne predloge Ministarstvu pravde Republike Srbije.\nPredsednik DLS Nenad Vuković imao je zapaženo izlaganje, a istaknuto je da se očekuje da Ministarstvo pozove DLS da bude deo uže radne grupe za izradu dopunjenog Nacrta zakona o lobiranju, na osnovu pisanih primedbi koje će dostaviti.\nInače, DLS se dugo zalaže za usvajanje zakona, čiji je cilj transparentnost procesa donošenja odluka, borba protiv korupcije, kao i zaštita integriteta donosioca odluka i državnih službenika.\nPoslovni rezultati Rudnika olova cinka i bakra Bosil-Metal u 2017.\nTokom 2017. nastavljena su ulaganja Mineca i sada je ukupna investicija u Bosil-Metal dostigla 14 miliona dolara.\nPokretanjem pilot postrojenja, Rudnik Bosil-Metal počeo je da prikuplja tehnološka iskustva, koja će koristiti za projektovanje pogona za komercijalnu preradu rude. Takođe, započeta je i eksploatacija rude, čija će mesečna količina, pre uspostavljanja komercijalnog postrojenja pune proizvodnje, biti oko 2100 tona. Očekuje se da iz te količine rovne rude bude proizvedeno oko 350 tona koncentrata bakra, olova i cinka.\nU toku 2017. godine u Rudniku Bosil-Metal zaposleno je novih 45 radnika, u laboratoriji i postrojenju. Sada rudnik ima ukupno 128 radnika, od kojih je većina stanovnika okolnih naselja, u čiju obuku i profesionalni napredak Mineco kontinuirano ulaže.\nU 2018. godini planirana su dalja zapošljavanja u skladu sa radom pilot postrojenja, a broj radnika bi trebalo da bude dupliran kada se završi proces testiranja tehnologije i kada bude završeno veliko komercijalno postrojenje flotacije.\nPored Bosil-Metala, britanska kompanija Mineco sa partnerima je vlasnik u još dva rudnika olova i cinka u Srbiji – Rudnika kod Gornjeg Milanovca i Rudnika Veliki Majdan. U BiH, Mineco je većinski vlasnik Rudnika olova i cinka Gross, Rudnika ceruzita kod Olova, kao i Rudnika antimona kod Novog Goražda, gde sprovodi istražne radove. U Čelebićima kod Foče su uspešno završeni istražni radovi i overen je elaborat o rudnim rezervama.


Futuristički hotel za generaciju Y | Studio MD2\nHotel “CityHub”, nedavno otvoren u jednom starom industrijskom skladištu u Amsterdamu, predstavlja savršeno mesto za mlade putnike, pripadnike generacije Y koji su u potpunosti prigrlili digitalan način života.\nZa razliku od sličnih modernih hotela, “CityHub” nudi privatnost hotela uz pristupačne cene jednog hostela. Glavni cilj ovog projekta je da se stvori okruženje koje će zadovoljiti potrebe digitalno obrazovanih putnika.\nInteraktivna tehnologija, ekrani osetljivi na dodir i futurističke kabine podsećaju na scenografju filma “Peti element”. Nasuprot futurističkim privatnim prostorijama, društvene pružaju više “analogni osećaj” i predstavljaju prijatan prostor za opuštanje i druženje.\nHotel nudi smeštaj u 50 privatnih kabina za spavanje opremljenih krevetom, bežičnim internetom i podesivim sistemima za\nosvetljenje i muziku. Kupatila su zajednička i dele se sa drugim gostima.\nDizajniran za generaciju koja je povezana putem digitalnih alatki, hotel “CityHub” diže ideju modernog smeštaja na sasvim novi nivo. Svaki gost dobija personalnu RFID narukvicu koja omogućuje čekiranje i samostalno korišćenje bara, čime su neke od zamornih procedura izbegnute.


Đilas: Slavićemo drugi dan pobede nad fašizmom kada smenimo aktuelnu vlast | Autonomija\nĐilas: Slavićemo drugi dan pobede nad fašizmom kada smenimo aktuelnu vlast\n"To je politički sistem izgrađen oko jedne stranke i jednog čoveka"\nŠef odborničke grupe „Savez za Srbiju“ u Skupštini Grada Beograda Dragan Đilas kazao je da će Srbija početi da obeležava dva puta godišnje pobedu nad fašizmom, prvi je 9. maj, a drugi dan će se slaviti na dan smene aktuelne vlasti.\n„Dan kada promenimo ovu vlast slavićemo kao još jedan dan pobede nad fašizmom“, kazao je Đilas u intervjuu za Blic.\nUpitan da li to nije prejaka konstatacija, Đilas je rekao da su to odlike „autoritarne vlasti koja danas postoji u Srbiji“.\n„Fašizam je ideologija koja ograničava ljudska prava i krši procedure kako bi se navodno imala efikasna država, brži napredak. To je politički sistem izgrađen oko jedne stranke i jednog čoveka“, kazao je on.\n„Nisu predstavnici Srpske napredne stranke sprečili da se u skupštini čuje moj glas, nego glas preko sto hiljada ljudi koje ‘Savez za Srbiju’ u toj skupštini predstavlja“, rekao je on.\nUpitan šta je tačno „Savez za Srbiju“, Đilas je kazao da on predstavlja više od predizborne koalicije, a manje od jedinstvene stranke.\nĐilas je dodao da se aktuelna vlast može promeniti samo zajedničkim delovanjem u čvrstom savezu demokratske, građanske i demokratske nacionalne Srbije.\n„Tu poruku su nam poslali građani i na predsedničkim i na beogradskim izborima. Ja sam poruku građana čuo i razumeo. Do nekih još putuje, ali mislim da će i do njih uskoro doći“, rekao je Đilas.


Televizije sa nacionalnom frekvencijom — Cenzolovka\nNamera REM-a da donese obavezujuća pravila samo za izveštavanje javnih medijskih servisa u vreme predizborne kampanje, ali ne i za sve ostale elektronske medije, dodatno nas udaljava od stvaranja ravnopravnih medijskih uslova za sve učesnike izborne trke. Tako će baš one TV stanice koje su i do sada prednjačile u favorizovanju jedne političke opcije ostati neregulisane\nNi sekunda kulture: Nacionalne televizije ne ispunjavaju programske obaveze za koje su dobile dozvole\nPiše Danka Mihajlović\nTelevizije Pink, Hepi, 02 i Prva ne obaziru se na ono što su same obećale da će emitovati i za šta su dobile nacionalnu frekvenciju. Dečjeg programa gotovo da i nema, umetnosti i kulturi u poslednje četiri godine nije posvećena ni sekunda, dok se rijaliti programi i hajke na kritičare vlasti uspešno razvijaju. REM, poslovično, ne reaguje\nU Prekršajnom sudu kažu da zahteve za pokretanje postupaka protiv najvećih televizija REM neretko pokreće mesecima pošto otkrije njihove prekršaje, te da su zatrpani predmetima i da zato često dolazi do njihovog zastarevanja\nOpozicija 12. oktobra o izbornim uslovima\nPiše Lidija Valtner\nOpozicija proteklih godina ima primedbe i na rad javnog servisa i medija s nacionalnom frekvencijom tokom izbornog ciklusa, ali i na tela koja treba da regulišu njihov rad.\nObavezni na kablu\nKablovski operatori od naredne godine moraće da emituju programe nacionalnih televizija, a Regulatorno telo za elektronske medije (REM) će na jednoj od narednih sednici usvojiti listu televizija koje će biti obavezne u rasporedu kanala, pišu Novosti.\nNapredno je u stvari nazadno\nPiše Boris Jašović\nKočijaški rečnik koji se danima upražnjava u informativnom programu prorežimske televizije sa nacionalnom frekvencijom, ubedljivo govori o karakteru vladajućeg režima koji takav rečnik opravdava.\nU nedelju uveče na društvenim mrežama je poput vatrometa buknula vest sa portala Krik i svedočenje Marije Mali, bivše žena gradonačelnika Beograda Siniše Malog, u kojem ona navodi da joj je dan posle izborne noći i rušenja u Savamali ispričao kako je baš on organizovao akciju raščišćavanja nekih „kolibica“.


ZA DEVET MJESECI DOBIT "ŠUMA SRPSKE" 3,7 MILIONA KM - Slobomir - Internet, Radio i TV stanica ; najnovije vijesti iz BiH i regiona\n10:31 , utorak , 12 decembar 2017\nPočetna / REPUBLIKA SRPSKA / ZA DEVET MJESECI DOBIT „ŠUMA SRPSKE“ 3,7 MILIONA KM\nZA DEVET MJESECI DOBIT „ŠUMA SRPSKE“ 3,7 MILIONA KM\n13. oktobra 2017.\tREPUBLIKA SRPSKA, VIJESTI Ostavite komentar 38 Pregledi\nDobit Јavnog preduzeća „Šume Republike Srpske“ za devet mjeseci ove godine je 3,7 miliona KM, izjavio je generalni direktor preduzeća Risto Marić.\nMarić je istakao da je dobit organizacionih jedinica 6,7 miliona KM, dok je devet šumskih gazdinstva iskazalo gubitak od ukupno tri miliona KM.\n„Najveći gubici su u šumskim gazdinstvima `Istočnik` sa Han Pijeska i `Romanija` sa Sokoca, čiji je minus 1.130.000 KM. Radimo na tome da do kraja godine gubitke svedemo na minimum, odnosno da oni po gazdinstvima ne budu veći od 50.000 KM“, rekao je Marić novinarima u Banjaluci nakon sastanka, koji je ministar poljoprivrede, šumarstva i vodoprivrede Stevo Mirjanić održao sa rukovodstvom „Šuma Srpske“.\nPrema njegovim riječima, sječa, izvoz i realizacija planiranih poslova su u skladu sa planom poslovanja, a ukupna naplata je 96 odsto.\n„Kada je riječ o realizaciji ugovora po osnovu visoko vrijednih šumskih sortimenata kupcima koji imaju ugovore sa Јavnim preduzećem, realizacija svih ugovora je na nivou od 70 odsto. Naime, svi naši kupci nisu jednako solventni, i u periodima kada su nelikvidni ili nam duguju ne mogu dobiti robu“, naglasio je Marić.\nOn je dodao da je realizacija ugovora o isporuci sortimenta Hemijskoj industriji „Destilacija“ Teslić veoma niska, odnosno da je od ugovorenih 98.000 metara kubnih niže vrijednih sortimenata isporučeno 44 odsto, kao i da će do kraja godine taj nivo biti 80 odsto.\nPredsjednik Udruženja šumarstva i prerade drveta pri Privrednoj komori Srpske Lazo Šinik istakao je da mnogo privrednih subjekata, koji se bave preradom drveta, imaju primjedbe na izvršavanje ugovorenih obaveza.\n„To je jedno od pitanja koje zaslužuje posebnu pažnju jer nam je potreban najbolji model raspodjele šumskih drvnih sortimenata. Cilj nam je da u narednu godinu uđemo sa jednim stabilizovanim sistemom kad je riječ o snabdijevanju drvoprerađivačkih kapaciteta Srpske“, naglasio je Šinik.\nPrema njegovim riječima, drvoprerađivački subjekti koji redovno izvršavaju obaveze nisu dobili ugovorene količine, zbog čega su prinuđeni da traže sirovinu na drugim mjestima, što odvlači likvidna sredstva.\nЈedan od uzroka ovog problema, tvrdi Šinik, je što je godina stratovala sa nepovoljnim uslovima, odnosno sa mjesec i po ledenih dana kada nije bilo moguće obavljati proizvodnju.\n„S druge strane, nije se radilo na ujednačenoj dinamici u različitim kvartalima i najviše se proizvodilo ljeti kada prerađivači ne mogu ni da prihvate sve količine sirovine“, dodao je Šinik.\nOn je naglasio da se u tom periodu pojave kupci koji nisu u prioritetu, što pravi deficit onim koji najviše vraćaju Republici Srpskoj, odnosno drvoprerađivačima koji stvaraju najveću dodatu vrijednost.\n„Drvna industrija je raspektabilna djelatnost i na godišnjem nivou produkuje 400 miliona KM suficita u spoljnotrgovinskoj razmjeni, a zapošljava i veliki broj radnika. Taj broj bi mogao biti i veći ukoliko bi se na vrijeme obezbjeđivali oni prerađivači koji stvaraju najveću dodatu vrijednost“, naglasio je Šinik.\nPomoćnik ministra poljoprivrede, šumarstva i vodoprivrede Goran Zubić rekao je da je Vlada utvrdila kriterijume o raspodjeli šumsko drvnih sortimenata, te da je nezadovoljna razlikom u stepenu realizacije po pojedinim ugovorima sa drvoprerađivačima, koja iznosi od 20 do 100 odsto.\nOn je dodao da je za narednu godinu, prije ugovaranja isporuke šumsko drvnih sortimenata potrebno jasno definisati potrebe drvoprerađivača, njihove mogućnosti prerade drveta i vrstu sirovine koju koriste.\nZubić je istakao da je u „Šumama Srpske“ u toku uvođenje novog informacionog sistema, kao i izrada plana sistematizacije radnih mjesta i organizacije preduzeća.\nSastanku sa resornim ministrom i rukovodstvom „Šuma Srpske“ prisustvovali su i ministar trgovine i turizma Srpske Predrag Gluhaković, te predstavnici Inspektorata i Privredene komore Srpske.\nPrethodni EVROLIGA: ZVEZDA VEČERAS PROTIV ŽALGIRISA\nSljedeći DIREKTOR „SAMSUNGA“ PODNIO OSTAVKU


Naslovna Republika Srpska Skočile cijene goriva širom BiH\nCijene goriva na pumpama širom BiH u posljednjih nekoliko dana ponovo rastu, tako da su na nekim pumpama više od pet do sedam feninga po litru.\nNa jednoj benzinskoj pumpi u Banjaluci ističu da je prije nekoliko dana benzin koštao 1,74 KM, a sadašnja cijena mu je 1,81 KM po litru.\n„Dizel je ranije koštao 1,76 KM, a sada je za litar ovog goriva potrebno izdvojiti i 1,83 KM. U prethodnih pet-šest dana cijena goriva porasla je u prosjeku od pet do sedam feninga“, kažu na jednoj od banjalučkih benzinskih pumpi.\nZa razliku od Banjaluke, na benzinskim pumpama u Bijeljini cijene goriva ipak su niže, tako da litar benzina košta 1,64 KM, a dizela 1,67 KM.\nI u FBiH ističu da je došlo do rasta cijena i one su različite od pumpe do pumpe, pa tako na nekim benzinskim pumpama dizel košta 1,71 KM, dok na drugim čak 1,99 KM.\nDragan Trišić, predsjednik Grupacije za promet naftom i naftnim derivatima Privredne komore Republike Srpske, potvrdio je za „Nezavisne“ da je došlo do povećanja cijena na benzinskim pumpama u prosjeku od pet do sedam feninga.\n„Cijene neće dalje rasti i to je značajno za privrednike i građane Srpske u vrijeme predstojećih praznika. Naravno da dešavanja na svjetskom nivou mogu da budu faktor nestabilnosti cijena, a tiču se berzanske robe, ali smatram da naftni sektor ima dovoljno zaliha da eventualni poremećaj na tržištu ili nestašicu reguliše na način da nema većih promjena u prodajnim cijenama“, kazao je Trišić.\nDodaje da je siguran da u narednom periodu neće doći do povećanja cijena goriva u Srpskoj, ali i FBiH.\n„Cijene nafte u RS najniže su u regionu, a niže su i u odnosu na FBiH za pet do deset feninga, što je svakako značajno za naše potrošače“, pojasnio je Trišić.\nDodao je da će trenutne cijene goriva biti na snazi u narednih 15 dana.\n„Snabdijevanje je stabilno, po mojim informacijama, niti jedan distributer nema problema u zalihama ili nabavci naftnih derivata, što je pozitivno s aspekta energetske stabilnosti tržišta“, zaključio je Trišić.\n„Sigurno je da su cijene više i za desetak feninga, a čim počne poskupljenje goriva, građani očekuju da će doći do viših cijena i osnovnih životnih namirnica“, kazala je Marićeva.\nOna podsjeća da se pad cijena osnovnih namirnica nije desio kad su u prethodnim mjesecima cijene goriva padale.\n„Kriza prouzrokovana pandemijom virusa korona sigurno je i diktirala i cijenu nafte, odnosno potražnju za naftom“, kazala je Marićeva.\nDodala je da su vlasnici pumpi podigli cijene goriva vjerovatno očekujući veće aktivnosti, bilo da se radi o privrednim aktivnostima ili aktivnostima građana.\nOna je ukazala i na to da postoje velike razlike u cijenama na pumpama širom RS, javljaju Nezavisne.


Radnica «Geoksa» bolesna od karcinoma DVE NEDELJE bez zdravstvene zaštite - InfoVranjske\nRadnica «Geoksa» bolesna od karcinoma DVE NEDELJE bez zdravstvene zaštite\nRadnica «Geoksa» obolela od karcinoma, na bolovanju u vreme gašenja italijanske fabrike obuće, ostala je nemarnošću stečajnog upravnika dve nedelje bez zdravstvene knjižice, a rešenje o otkazu dobila je tek nakon intervencije, saznaju InfoVranjske u razgovoru sa pomenutom radnicom.\nNisam mogla da idem kod lekara sa neoverenom knjižicom, tražili su da platim pregled, a takođe nisam išla u Kladovo na kontrolu i terapiju, a odmah sam tražila rešenje o otkazu kako bi se prijavila na biro i imala overenu zdravstvenu knjižicu – priča bivša radnica «Geoksa».\nNekadašnji „Geoks“ FOTO Info Vranjske\nŽena je zvala firmu, niko se nije javljao, a kasnije upravnik Miloš, ranije pravnik u «Geoksu», nije hteo da je primi.\nSada sam u problemu i zato što ne znam kome da predam doznake o bolovanju, a uz to, firma mi nije platila godišnji odmor, pa sam spremna da idem direktno na vrata stečajnog upravnika – jadikuje radnica «Geoksa».\nOva radnica na bolovanju, umesto minimalne cene rada na birou, primaće samo 15.000 dinara mesečno.\nGeoks stečajni upravnik zdrvstvena zaštita\nPera postar\t18/08/2021\nSlave, proveri li vest pre nego sto turi sve u novine?


Zvaničnik UN: Zabrinuti smo zbog iračkih planova\nNajviši zvaničnik UN za nuklearno oružje izrazio je zabrinutost da Iran možda tajno radi na atomskom oružju, i to dok je njegova agencija UN vezana dugotrajnim pregovorima s Teheranom o pokretanju ponovne istrage.\nŠef Međunarodne agencije za atomsku energiju (IAEA) Jukia Amano je u utorak izjavio za AP da njegova agencija "ne zna sigurno, ali ima informacije koje ukazuju da se Iran upustio u aktivnosti od značaja za razvoj nuklearnih eksplozivnih naprava".\nNe ulazeći u pojedinosti, Amano je rekao da, iako IAEA još proverava te informacije, već sada "ima zabrinutosti".\nIran je u utorak odbacio informacije IAEA kao nameštene i zahteva uvid u njih.\nNavodni tajni rad Irana na oružanom programu i njegovo širenje programa obogaćivanja uranijuma su dva najveća izvora zabrinutosti. Amano je rekao da "ima neke mogućnosti" da Iran možda već gradi dodatna postrojenja za obogaćivanje uranijuma što je uostalom\nTeheran ranije najavio.


Sajam obrazovanja EDUfair - Virtuelni događaj 11. marta | BG online\nVirtuelni događaj 11. marta\nSajam obrazovanja EduFair će ove godine biti organizovan kao virtuelni i interaktivni event 11. 3. 2021. na portalu edufair.rs od 14h do 18h. Jedna od tema ovogodišnjeg sajma biće promene na tržištu rada, ali i u trendovima obrazovanja, koje je su se dogodile usled izmenjenog načina života usled pandemije. Virtuelni EduFair 2021. okupiće više od četrdeset uglednih univerziteta, privatnih škola i škola jezika iz Austrije, Švajcarske, Portugalije, Španije, Belgije, Nemačke, Kanade, Velike Britanije, Grčke, Holandije i Srbije, dok će posetioci ovog virtuelnog događaja koji žele posebno da se informišu o određenim temama u vezi sa obrazovanjem, moći da prisustvuju i stručnim webinarima.\n„Za Virtuelni EduFair koristi se platforma koja je namenjena upravo onlajn sajmovima, tako da će posetioci moći da posećuju štandove izlagača, razgovaraju sa predstavnicima obrazovnih institucija putem četa, audio ili video poziva, zakažu lične sastanke, informišu se svemu što ih zanima o studiranju na različitim obrazovnim destinacijama i prate webinare u vezi sa obrazovanjem. Takođe, treba napomenuti da je za razliku od ranijih sajmova, virtuelni EduFair događaj za koji ne morate fizički biti u Beogradu da biste mu pristupili i dobili informacije koje vas zanimaju. To možete uraditi iz bilo kog grada, sve što je potrebno je da u sredu 11. marta posetite sajt edufair.rs i da se registrujete za događaj, koji je apsolutno besplatan, kao i do sada“- objašnjava Veselina Todorova, konsultantkinja za obrazovanje organizatora EduFaira, IntegralEdu koja ističe da ove godine očekuju više posetilaca iz različitih delova Srbije, koji bi ranije morali da putuju da bi posetili jedan ovako veliki sajam obrazovanja.\nPosetioci virtuelnog EduFair 2021. dobiće i informacije o aktuelnim popustima i stipendijama za one koji razmišljaju o akademskom usavršavanju u inostranstvu, ali i za porodice koje razmatraju da deca pohađaju inostranu privatnu školu.\n„Neki internati nude i do pedeset odsto popusta za školarinu. Kad je reč o privatnim srednjim školama, Velika Britanija ostaje omiljena destinacija za porodice iz Srbije koje planiraju da pošalju decu u inostranstvo, ali smo primetili porast interesovanja i za ostale države Evrope i za severnu Ameriku. Biće i škola koje će predstaviti posebne stipendije za kandidate sa izuzetnim talentima – akademskim, sportskim ili umetničkim“, navela je Todorova i dodala da jedna poseta, u ovom slučaju onlajn sajmu obrazovanja porodicama može da uštedi sate provedene u pretragama po internetu.\n„Ne možemo promeniti svoju prošlost, ali možemo promeniti loša uverenja…


Blumberg: Zapad traži način za ukidanje sankcija Rusiji - 01.06.2016, Sputnik Srbija\nAktivna podrška sankcija koje je Zapad uveo Rusiji svakim danom slabi, ali SAD i Evropa nisu spremne da suviše brzo popuste i primorane su da manevrišu u... 01.06.2016, Sputnik Srbija\n15:27 01.06.2016 (Osveženo: 15:37 01.06.2016)\n© Sputnik / Alexander VilfKrasnaя ploщadь v Moskve\nAktivna podrška sankcija koje je Zapad uveo Rusiji svakim danom slabi, ali SAD i Evropa nisu spremne da suviše brzo popuste i primorane su da manevrišu u pokušaju da spasu obraz, piše kolumnista Blumberga Leonid Beršidski.\nPrethodno se spremnost za produženje sankcija održavala na nepopustljivim pozicijama SAD i nemačke kancelarke Angele Merkel, ali sada ima sve manje prepreka za ukidanje antiruskih mera, navodi se u članku.\nZamenik američkog državnog sekretara Viktorija Nuland pokušala je da ubedi ukrajinske zvaničnike da ispune svoj deo Minskog sporazuma, ali Kijev je pokazao izuzetnu beskompromisnost. Nepopustljivost u kombinaciji sa stalnom političkom krizom, nedostatak ekonomskih reformi i raširena korupcija doveli su do toga da je Ukrajina počela da gubi podršku Vašingtona, ističe autor članka.\nMerkelova je u velikoj meri izgubila svoj politički kapital koji joj je omogućavao da se drži principijelnog stava po pitanju sankcija. Nakon što je insistirala na dogovoru sa Erdoganom, Nemci su shvatili da je politika kancelara puna dvostrukih standarda. Ovo se posebno odnosi na antiruske mere koje nemaju gotovo nikakvog smisla, ni ekonomskog, ni sa političke tačke gledišta, piše Beršidski.\nDiplomatski odnosi između Rusije i Nemačke postaju intenzivniji, a predstavnici biznisa su odavno govorili o potrebi da se sankcije ukinu. Ali čak i ako se Zapad ne odluči za formalno ukidanje ograničenja, on može da krene težim putem, rekao je novinar.\nPolitički lideri EU više puta su izjavili da sankcije neće biti ukinute do potpunog ispunjenja Minskog sporazuma. Ali oni nikada nisu govorili o tome da ne mogu da promene ’meni‘ sankcija“, dodaje autor članka.\nNe tako davno EU je tajno primorao svoje banke i sistem plaćanja Juroklira da se drži podalje od ruskih obveznica. Ako Brisel uspe da se uzdrži od takvog pritiska, podstaći će sekundarno trgovanje i pomoći Rusiji da privuče strane investitore.\nUprkos činjenici da će ovog leta sankcije, najverovatnije, biti produžene, njihovo slabljenje bi moralo da počne već u narednim mesecima, zaključuje novinar.


Bela kuća: Tramp nije lažov\nBela kuća odbacila je danas navode da su američki predsednik Donald Tramp i njegova administracija lagali i učinili klevetu u pokušaju da uguše istragu o navodnim odnosima sa Rusijom.\nU Americi sve stalo - Komi svedoči o Rusiji\nPošto danas američke televizijske mreže neće emitovati redovni program tokom svedočenja o ruskom mešanju u predsedničke izbore u SAD bivšeg direktora FBI Džejmsa Komija u Senatu, Amerikanci...\nKako Putin potpiruje američku histeriju: "Trolovanje" za desetku!\nDemokratska parija smatra da se Rusija "mešala" u predsedničke izbore i Vladimir Putin rado potpiruje ovu "paranoju", piše "Njujork post". Tako je na ekonomskom forumu u Sankt Peterburgu on ne...\nPutin priznao: Neki Rusi se možda mešali u američke izbore?!\nTramp tone u svom Votergejtu\nTramp gubi fotelju zbog zeta? Otkriveno šta je Kušner ponudio Rusima\nAmerički su mediji u petak uveče objavili novo bombastično otkriće o mogućoj povezanosti predsednika Donalda Trampa, njegovih najbližih saradnika i izbornog tima sa ruskim vlastima.


Pomoć NIS-a Dečjoj klinici "Tiršova" u Beogradu - Dnevni list Danas\nPočetna » Novo » Društvo » Pomoć NIS-a Dečjoj klinici "Tiršova" u Beogradu\nPomoć NIS-a Dečjoj klinici "Tiršova" u Beogradu\nKompanija NIS donirala je medicinsku opremu Univerzitetskoj dečjoj klinici „Tiršova“ u Beogradu, a reč je o osam medicinskih aparata.\n0Piše: DanasOnline 27. decembra 2017. 15.33\nAparati su nabavljeni od sredstava prikupljenih u okviru prošlogodišnje humanitarne akcije u kojoj su učestvovali zaposleni NIS-a, sama kompanija kao i potrošači na benzinskim stanicama NIS-a.\nPovodom uručene donacije Univerzitetsku dečju kliniku „Tiršova“ obišli su Zlatibor Lončar, ministar zdravlja u Vladi Republike Srbije i Kiril Tjurdenjev, generalni direktor NIS-a, u prisustvu prof. dr Zorana Radojičića, direktora Univerzitetske dečje klinike „Tiršova“ i zaposlenih NIS-a. Iznos doniranih sredstava od kojih su obezbeđeni neophodni medicinski aparati je oko 17 miliona dinara i predstavlja najveću pojedinačnu donaciju koju je primila ova zdravstvena ustanova.\nU želji da mališanima ulepša predstojeće novogodišnje i božićne praznike, ministar Lončar, menadžment i zaposleni kompanije NIS ovom prilikom su uručili novogodišnje paketiće deci koji se nalaze na lečenju u Tiršovoj, a zaposleni NIS-a će narednih dana poklonima obradovati i štićenike Centra za zaštitu odojčadi, dece i omladine u Zvečanskoj, kao i decu koja su na lečenju u Institutu za zdravstvenu zaštitu dece i omladine Vojvodine.\nNastavljajući brigu o zdravlju i dobrobiti naših mališana, NIS je i ove godine pokrenuo humanitarnu akciju na svojim NIS Petrol i GAZPROM benzinskim stanicama pod nazivom „Vi i mi za dečju bolnicu u Novom Sadu“. Do 7. januara 2018. godine od svake kupovine od 25 i više litara bilo koje vrste derivata NIS će izdvojiti po 25 dinara kao donaciju Institutu za zdravstvenu zaštitu dece i omladine Vojvodine, a u humanitarnu akciju su uključeni i zaposleni, kao i sama kompanija.\n„Želeo bih da se zahvalim gospodinu Tjurdenjevu i kompaniji NIS kao najvećem pojedinačnom donatoru Univerzitetske dečje klinike „Tiršova“. Oprema koju je poklonila Dečjoj klinici unaprediće rad i omogućiti da se mnogo lakše i bolje radi. Hvala NIS-u što se setio dece koja će, nažalost, morati Novu godinu da provedu u bolnici i što će dobiti novogodišnje paketiće koji će im bar malo ulepšati taj dan. Drago mi je što NIS neće stati na ovome i nastavlja da pomaže Dečju kliniku u Novom Sadu, a koliko znam, nastaviće da pomaže i drugim Dečjim klinikama kojima je pomoć potrebna“, izjavio je ministar zdravlja Zlatibor Lončar.\nKiril Tjurdenjev, generalni direktor NIS-a, ovom prilikom je naglasio da je društvena odgovornost kompanije jedno od najvažnijih strateških opredeljenja.\n„Veliko je zadovoljstvo što smo svi zajedno – zaposleni u kompaniji i naši potrošači, uspeli da obezbedimo najveću pojedinačnu donaciju ovoj važnoj instituciji. Uveren sam da ćemo biti jednako uspešni i u akciji koja je u toku, za Dečju bolnicu u Novom Sadu. Hvala vam što svoje znanje i predanost posvećujete deci i što ste i nama omogućili da budemo deo te plemenite i odgovorne misije“ rekao je Tjurdenjev.\nProf. dr Zoran Radojičić, direktor Univerzitetske dečje klinike „Tiršova“, zahvalio se NIS-u na velikoj donaciji i tom prilikom istakao:\n„Ovo je primer gde su društveno odgovorne i značajne kompanije partneri, zajedno sa Ministarstvom zdravlja i sa nama, i na taj način pomažu nam da unapredimo i dostignemo cilj, a naš cilj je da dečja medicina bude na svetskom nivou i prema tom cilju idemo i ove godine. Verujem da ćemo svi zajedno dostići taj cilj, a to je vrhunska pedijatrija.“


Striptizete tužile feministkinje\nZBOG POKRETANJA PETICIJE\nNarušena im privatnost kada su nezakonito snimljene gole zbog kampanje “Ne kupuj to”\n2799 pregleda\t1 komentar(a)\nVlasti Velike Britanije istražuju optužbe feministkinja koje kampanjom “Ne kupuj to”, žele da prisile vlasti da zatvore striptiz klubove u kojima su radnice, navodno, izložene maltretiranju.\nOvaj potez izazvao je kontratužbu plesačica u “Spearmint Rhino”, svjetski poznatom lancu striptiz klubova, protiv feministkinja, jer su tajno snimane u dva “kluba za gospodu”.\nLondonski list “Evening standard” navodi da je devet egzotičnih plesačica podnijelo tužbu protiv aktivista kampanje “Ne kupuj to” i izvršne direktorice dr Saše Rakof koja je unajmila dvojicu bivših policajaca da snimaju plesačice na radnom mjestu “iza zatvorenih vrata”.\nPlesačice u tužbi navode kako im je narušena privatnost kada su nezakonito snimljene gole u dva kluba u Šefildu i u Londonu. One su se, navodno, prošlog mjeseca izborile na Vrhovnom sudu za zabranu daljeg dijeljenja snimaka, zbog narušavanja privatnosti.\nDetektivi su tvrdili da im je tokom istrage nuđena opcija da “seksualno dodiruju” plesačice, uz doplatu, a svjedočili su i da su dame dodirivale jedna drugu uprkos poslovnoj politici - “bez dodirivanja”.\nFeministkinje su pokrenule peticiju, tvrdeći da striptiz klubovi u Londonu i u Šefildu izlažu plesačice uznemiravanju i napadima, kao i da ih podstiču na prostituciju. Peticijom se traži od parlamentaraca i od lokalnih vlasti da im se oduzme dozvola za rad.


Rukometašice Bora u završnici Kupa Srbije – RADIO TELEVIZIJA BOR\nRukometašice Bora u završnici Kupa Srbije\nBOR – Rukometašice Bora pobedile su u četvrtfinalu Kupa Srbije Zaječar 29:27. Borska ekipa se time plasirala u završnicu kupa Srbije, među četiri najbolje ekipe, koja bi prema planu, trebalo da bude održana 11. aprila u Zrenjaninu. Ovo je ujedno i najveći uspeh u istoriji borskog kluba u Kup takmičenju. Iako je vladalo veliko interesovanje ljubitelja sporta, utakmica je ipak odigrana bez publike, jer je Vlada Srbije, zbog pojave korona virusa, zabranila sva javna okupljanja.\nDo sredine prvog poluvremena vodila se uglavnom izjednačena borba, ali je borska ekipa uspela, zahvaljujući dobroj odbrani i brzim kontra napadima, da napravi seriju 6:0 i ode na odmor sa četiri gola prednosti 14:10. U drugom poluvremenu igrala se brza utakmica, a Zaječar je u jednom trenutku uspeo da smanji prednost domaće ekipe na gol prednosti 18:17. To nije bilo dovoljno da dođu do preokreta, jer je borska ekipa ponovo stigla do tri gola prednosti i održala razliku do kraja utakmice.\nZa najboljeg igrača utakmice proglašena je borska rukometašica Tamara Simonović. Najbolji strelac u borskoj ekipi bila je Jelena Bogdanović sa sedam pogodaka, dok je u gostujućem timu najefikasnija bila Anja Belić sa 10 golova.\nNa završnom turniru Kupa Srbije osim Bora učestvovaće i Bekament koji je u utorak pobedio Hazenu 34:18, a ostala dva učesnika znaće se po završetku utakmica Mladost – Jagodina i Medicinar – Naisa.\nTags: Bor, borske rukometasice, grad bor, kup srbije, kup srbije rukometašice, rukomet, rukometasice\nPrevious Rukometašice Bora i Zaječara sutra u četvrtfinalu Kupa Srbije u Boru\nNext Većina ekipa ligaške utakmice igra u nedelju


Evropski ugovor za red u radu – Nadlanu.com\nEvropski ugovor za red u radu\nPotpisana deklaracija o poštovanju prava jednakih zarada za isti posao\nSekcija sindikata finansija Svetske organizacije radnika usvojila je juče značajan dokument − Deklaraciju kojom se utvrđuju zajednički principi budućeg delovanja u periodu ekspanzije i transformacije finansijskog sektora svih evropskih zemalja. Potpisnici ovog dokumenta su predstavnici sindikata banaka i finansijskog sektora Austrije, Nemačke, Holandije, Crne Gore i Srbije, koji su u okviru dvodnevnog stručnog skupa juče razmatrali primenu međunarodnih standarda obuhvaćenih Evropskom socijalnom poveljom.\nPredsednica samostalnog sindikata zaposlenih u bankama i finansijskim organizacijama Srbije Mara Erdelj istakla je da je bankarstvo u zemlji trenutno u procesu ukrupnjavanja i spajanja, postoji 36 banaka, a do kraja godine treba da se privatizuje još i DDOR Novi Sad. Međutim, većina inostranih banaka koči formiranje i osnivanje sindikata i poštovanje univerzalnih standarda po konvencijama Međunarodne organizacije rada i evropskih normativa povezanih za uslove i cenu rada, edukaciju kadrova... Ona je istakla kako je neophodno da se ujednače evropski standardi posebno u domenu odnosa poslodavaca sa sindikatima i poštovanja kolektivnih ugovora. U tom smislu je počeo rad stručnog tima za izradu evropskog kolektivnog ugovora, koji bi se odnosio na sve delove jedne međunarodne banke gde postoje njene ekspoziture.\nSada postoje ekstremne razlike u uslovima rada, a na primer u Holandskoj Jiska banci postoji fitnes centar i obdanište za decu zaposlenih, a jedna zarada može da pokrije troškove desetak potrošačkih korpi, navela je Mara Erdelj. Ipak, suštinu sindikalnog dogovora ne predstavlja izjednačavanje zarada, već utvrđivanje standarda minimalne zarade za iste vrste poslova.\nDešava se, međutim, da poslodavci u mnogim zemljama, posebno u Srbiji ne poštuju plaćanje prekovremenog rada, a kod nas postoji dosta slučajeva posebno u inobankama Rajfajzen, Prokredit, Sosijete ženeral i drugima gde uopšte nema sindikalnog organizovanja. Sindikat postoji samo u desetak od 36 banaka u Srbiji, a u poslednje vreme pojavljuje se i novi vid, tajnog učlanjenja, odnosno pojedinci postaju članovi sindikata, a da to ni ne znaju njegove kolege i direktori, jer se plaše otkaza, navodi Erdelj.\nPredstavnik austrijskog sindikata bankara GPA Ernst Gfrerer je ocenio je da se može daleko više uraditi na primeni standarda u bankarskom sektoru, jer čak ni moćna Rajfajzen banka ne poštuje socijalnu povelju u mnogim zemljama gde posluje. Dr Andreas Bosl iz Nemačke finansijske centrale rekao je da se jačim socijalnim dijalogom može doći do mnogih rešenja, jer bez dogovora vlasnika i zaposlenih nemoguće je ostvarivati veće profite, što je krajnji interes pružanja lepeze bankarskih usluga, poslu koji se sve više internacionalizuje. Usvojeni dokumenti, pre svega, Deklaracija primenjivaće se u svim evropskim zemljama, a u tom dokumentu je utvrđeno pravo na zaradu od koje se može pristojno živeti, poštovanje konvencija MOR o trajanju radnog i plaćanja prekovremenog vremena, uz propisivanje da je nedelja − neradni dan. Bankari su se složili da svoje aktivnosti zajednički usmeravaju ka poslodavcima i vladama evropskih država. („Pregled“)


RTS :: Umetnost interpretacije – Gvido Kanteli\nRadio Beograd 3 Umetnost interpretacije – Gvido Kanteli\nutorak, 17. nov 2020, 20:20\nUmetnost interpretacije – Gvido Kanteli\nVečerašnja emisija biće posvećena italijanskom dirigentu Gvidu Kanteliju, čija je obećavajuća karijera iznenada prekinuta 1956. godine, kada je poginuo u avionskoj nesreći. Slušaćete Šumanovu Četvrtu simfoniju i Petu simfoniju Čajkovskog\nOvaj umetnik je rođen u Novari 1920. godine, a studije je završio na Konzervatorijumu u Milanu. Početak njegove karijere omeo je Drugi svetski rat, tokom kojeg je najpre bio regrutovan u italijansku vojsku, da bi potom završio u nemačkom radnom logoru, zbog otvorenog suprotstavljanja nacističkoj ideologiji. Muzici se vratio nakon oslobođenja Italije, sa uspehom rukovodeći orkestrom milanske Skale i ostvarujući uspešna gostovanja u Budimpešti i Beču. Ipak, pravi uspon je njegova karijera doživela nakon što ga je Arturo Toskanini čuo kako diriguje, prepoznajući u Kanteliju svog nasledika, govoreći „da je to prvi put u (njegovoj) dugoj karijeri da je upoznao tako talentovanog mladića”. Početkom 1949. godine, na poziv Toskaninija, Gvido Kanteli prvi put diriguje Simfonijskim orkestrom En-Bi Sija, a njihova saradnja se produbljuje u narednim godinama. Uspeh koji je postigao sa ovim orkestrom, otvara mu vrata najznačajnijih orkestarskih kuća u Americi i Evropi, te počinje redovno da diriguje orkestrima kao što su Njujorška filharmonija, Bostonski simfonijski orkestar i Filharmonija orkestar iz Londona. Kanteli veoma brzo stiče renome dirigenta koji postavlja visoke zahteve pred članove orkestra, ali koji je i sam vrhunski poznavalac orkestarske literature, sposoban da napamet diriguje obimna simfonijska dela. Njegov veliki uzlet na svetskoj sceni potvrđen je 16. novembra 1956. godine kada je imenovan za naslednika Karla Marije Đulinija na mestu muzičkog direktora milanske Skale. Međutim, samo nedelju dana kasnije Kanteli gine u avionskoj nesreći na pariskom aerodromu Orli, kada se avion na liniji Rim - Njujork, prilikom poletanja srušio na obližnje kuće i zapalio. Kanteli je tada imao samo trideset šest godina, a njegovom velikom zaštitniku Arturu Toskanijiju, koji će umreti samo dva meseca kasnije, nikada nije saopšteno da je ovaj mladi umetnik tragično nastradao.\nU diskografskoj zaostavštini Gvida Kantelija ostao je relativno mali broj snimaka - pored dela koja slušate u večerašnjoj emisiji, među njima se izdvajaju Betovenova Sedma simfonija i Peti klavirski koncert, Šubertova Osma sifmonija, Bramsova Prva i treća simfonija, Slike sa izložbe Musorgskog, Frankova de mol simfonija, Hindemitov Slikar Matis, kao i Vivaldijeva Četiri godišnja doba. Iako je karijeru započeo kao operski dirigent, Kanteli je diskografski zabeležio samo izvođenje Mocartove opere Tako čine sve 1956. godine.


Zlato za Italiju - Vaterpolo vesti\nPočetna » Nacionalna selekcija » Zlato za Italiju\nZlato za Italiju\nPrvo svetsko prvenstvo u vaterpolu za igrače do 18 godina završeno je u nedelju u Pertu, a najsjajniju medalju osvojili su Italijani koji su u velikom finalu koje je obilovalo uzbuđenjima uspeli da nadigraju Mađarsku sa 10:8. Poslednji meč na turniru nije razočarao, naprotiv mladići Mađarske i Italije priredili su neverovatan duel u kome su Italijani na kraju bili spretniji i zasluženo slavili. O uzburkanoj vodi u kojoj se igralo finale svedoči i 20 isključenja i dva crvena kartona za Mađare i 17 isključenja i dva crvena kartona za Italiju. Golman Mađarske David Đerđ morao je u jednom trenutku da zameni kapicu golmana za belu njegovog tima da bi Mađari imali šest igrača u polju.\nMađari su počeli bolje i poveli u efikasnoj prvoj četvrtini sa 4:3. Dobru igru Mađarske vodio je centar Toni Nemet, koji je proglašen i za najkorisnijeg igrača svetskog prvenstva. Meč je obeležio i veliki broj isključenja, a u uslovima stalne promene odnosa snaga na kraju su se mladi ‘Azuri’ bolje snašli a Luka Kupido i Andrea Fondeli bili su sjajni tokomcelog takmičenja što su potvrdili golovima u završnici koji su doneli pobedu Italiji.\nBilo je uzbudljivo i pored bazena, a pritisak važnosti meča bio je prejak za neke mladiće pa je bilo isključenja i zbog nesportskog resgovanja.\nNa kraju Italijani nastavljaju dominaciju ove sezone u mlađim selekcijama, pošto su šampioni Evrope do 19 godina a od nedelje i sveta do 18. Očigledno da se Italija vraća na vrh vaterpola u velikom stilu i predstavljaće velike protivnike za sve timove u godinama koje dolaze.\nU mečevima za plasman bilo je takođe dosta uzbuđenja, viđene su dobre partije u odmeravanju snaga koje ne pripadaju samom vrhu. Grci su dokazali da imaju kvalitet, polufinale im je za dlaku izmaklo u duelu sa Srbijom ali su uspeli da osvoje peto mesto i završe turnir sa samo jednim porazom. Rumuni su se takođe dobro predstavili i na kraju bili šesti dok je u borbi za 7. mesto domaćin Australija uspela da se nametne kao najbolji tim van Evrope pobedom nad SAD 5:4.\nDobar utisak ostavile su i selekcije Kanade, Brazila, Novog Zelanda pa i Uzbekistana u čijim redovimaje pomalo iznenađujuće nastupao i najefikasniji igrač turnira Kiril Rustemov. Ipak, ponovo se pokazalo da veropski timovi nemaju konkurencije u svetskim okvirima i zauzele su prvih 6 mesta.\nPoredak timova na prvom Svetskom prvenstvu za igrače do 18 godina:\n18. Trinidad i Tobago\nKiril Rustemov bi mogao malo u Partizan da predje 🙂\n11/12/2012 u 13:02\nUzbekistanac Kiril Rustemov, najbolji je strelac turnira, a ukupno je postigao 37 golova, a čak 15 na jednom meču. On je i seniorski reprezentativac svoje zemlje.


DS: Da li vlada bojkotom evropskih institucija zaustavlja put Srbije ka EU\nBeta 4. maja 2017. 17:40\nDemokratska stranka (DS) upitala je danas Vladu Srbije da li poslednjim odlukama, medju kojima je i otkazivanje redovnog sastanka Parlamentarnog odbora za stabilizaciju i pridruživanje EU-Srbija, „faktički pokušava da zaustavi proces pridruživanja Srbije Evropskoj uniji“.\nDS je u saopštenju ocenila da u vreme otvaranja novih poglavlja, „ne deluju ubedljivo“ objašnjenja Vlade Srbije da „bojkotuje Evropski parlament“ zbog odluke Apelacionog suda u Francuskoj da ne izruči bivšeg vodju OVK Ramuša Haradinaja Beogradu.\n„Odluka nezavisnog suda u jednoj od članica EU ne može biti u bilo kakvoj vezi sa radom EP i procesom pridruživanja Srbije EU. Ako je razlog za ovakvu odluku činjenica da je sedište EP na teritoriji Francuske, za državu koja razume nadležnosti institucija i diplomatski protokol, to ne može biti ozbiljan razlog za reakciju, ako nam je stalo da sačuvamo svoj ugled i integritet u očima medjunarodne zajednice“, piše u saopštenju.\nDS je ocenila da je ta odluka, kao i nedavni prekid učešća delegacije Srbije na aprilskom zasedanju Parlamentarne skupštine Saveta Evrope, „još jedan potez koji pokazuje da zvaničnici koji danas predstavljaju Srbiju ili nemaju potrebna znanja o vodjenju državnih poslova, ili koriste jedan dogadjaj da bi se sprovele prikrivene namere Vlade Srbije da uspori ili zaustavi dalje napredovanje zemlje prema EU“.